Q=16	C=7	SS=0	LS=7	PS=2	DC=0	LC=0	SD=0	BS=1	G0=64	G1=27	G2=11	DLID=az_RU	BODY=2 Падшаһлар 9 | Онлајн Мүгәддәс Китаб | Јени дүнја тәрҹүмәси\n2 Падшаһлар 9:1—37\nЈәһу Исраилин падшаһы сечилир (1—13)\nЈәһу Јәһурамы вә Әһәзјаны өлдүрүр (14—29)\nИзәбил өлдүрүлүр, итләр онун ҹәсәдини јејир (30—37)\n9 Әлјәсә пејғәмбәр пејғәмбәр оғулларындан бирини чағырыб деди: «Палтарынын әтәјини белинә дола, бу јағ кузәсини ҝөтүрүб Рамут-Ҝилада ҝет.+ 2 Орада Нимши оғлу Јәһушафатын оғлу Јәһуну тап,+ ичәри ҝириб ону гардашлары арасындан дурғуз вә ич отаға апар. 3 Сонра кузәдәки јағы онун башына төкүб де: “Јеһова белә дејир: “Мән сәни Исраилин падшаһы едирәм”.+ Сонра дәрһал гапыны ачыб гач». 4 Пејғәмбәрин нөкәри Рамут-Ҝилада јола дүшдү. 5 О, ора ҝәлиб чатанда сәркәрдәләр орада отурмушду. О деди: «Еј сәркәрдә, сәнә сөзүм вар». Јәһу сорушду: «Һансымыза?» О деди: «Сәнә, еј сәркәрдә». 6 Јәһу галхыб евә ҝирди. Нөкәр јағы онун башына төкүб деди: «Исраилин Аллаһы Јеһова белә дејир: “Сәни Јеһованын халгы Исраил үзәринә падшаһ гојурам.+ 7 Сән аған Әһәбин нәслини мәһв етмәлисән. Мән Јеһова Изәбилин гәтл етдији гулум пејғәмбәрләрин вә бүтүн гулларымын ганынын гисасыны алаҹағам.+ 8 Әһәбин бүтүн нәсли мәһв олаҹаг. Мән бичарәләр вә заваллылар да дахил олмагла, Исраилдән Әһәб нәслинин бүтүн кишиләринин көкүнү кәсәҹәјәм.+ 9 Әһәбин евини Нәбат оғлу Әрубамын вә Әхијјә оғлу Башанын евинин ҝүнүнә салаҹағам.+ 10 Изәбили исә Јизраил торпағында итләр јејәҹәк,+ ону басдырмајаҹаглар”». Сонра нөкәр гапыны ачыб гачды.+ 11 Јәһу о бири сәркәрдәләрин јанына гајыданда онлар сорушдулар: «Саламатчылыгдыр? Бу дәли сәнин јанына нијә ҝәлмишди?» О деди: «Сиз ки ону таныјырсыныз. Белә адам нә даныша биләр ки?» 12 Амма онлар дедиләр: «Јалан дејирсән. Бизә дүзүнү де!» Јәһу деди: «О, мәнә буну-буну сөјләди, сонра деди ки, Јеһова белә дејир: “Сәни Исраилин падшаһы едирәм”».+ 13 Буну ешидән кими һамысы палтарыны чыхарыб пилләкәнә, онун ајағынын алтына сәрди+ вә шејпур чалыб дедиләр: «Јәһу падшаһ олду!»+ 14 Бундан сонра Нимши оғлу Јәһушафатын оғлу Јәһу+ Јәһурама суи-гәсд һазырлады. Јәһурам бүтүн исраиллиләрлә бирҝә Рамут-Ҝилады Арам падшаһы Һәзаилин+ һүҹумундан горујурду.+ 15 Анҹаг о, Арам падшаһы Һәзаиллә дөјүшәркән арамиләрдән алдығы јаралары сағалтмаг үчүн Јизраилә+ гајытмышды.+ Јәһу деди: «Әҝәр мәнимлә разысынызса, онда гојмајын кимсә шәһәрдән гачыб Јизраилә хәбәр апарсын». 16 Јәһу арабасына миниб Јизраилә ҝетди. Јәһурам орада јаралы јатырды. Јәһуда падшаһы Әһәзја Јәһурамы ҝөрмәјә ҝәлмишди. 17 Јизраилдә биз ҝөзәтчи гүлләдән бахыб Јәһунун гошунунун јахынлашдығыны ҝөрдү. О деди: «Гошун ҝөрүрәм». Јәһурам әмр етди: «Онларын гаршысына бир чапар ҝөндәр. Гој ҝәлишләринин хејир олуб-олмадығыны өјрәнсин». 18 Чапар Јәһуја јахынлашыб деди: «Падшаһ сорушур ҝәлишиниз хејирдир?» Јәһу деди: «Нә хејир? Ардымҹа ҝәл!» Ҝөзәтчи хәбәр верди: «Чапар ҝедиб чатды, амма гајытмыр». 19 О, икинҹи чапары ҝөндәрди. Чапар онлара јахынлашыб деди: «Падшаһ сорушур ҝәлишиниз хејирдир?» Јәһу деди: «Нә хејир? Ардымҹа ҝәл!» 20 Ҝөзәтчи хәбәр верди: «Чапар ҝедиб чатды, амма гајытмыр. Ҝәлән кәс араба сүрмәјиндән Нимшинин нәвәси Јәһуја охшајыр, дәли кими сүрүр». 21 Јәһурам деди: «Арабаны гошун». Онун ҹәнҝ арабасыны гошдулар. Исраил падшаһы Јәһурамла Јәһуда падшаһы Әһәзја+ һәрә өз арабасында Јәһунун гаршысына ҝетдиләр. Онлар јизраилли Набутун торпағында+ гаршы-гаршыја ҝәлдиләр. 22 Јәһурам Јәһуну ҝөрәндә сорушду: «Јәһу, ҝәлишин хејирдир?» О деди: «Анан Изәбилин+ фаһишәлији, ҹадуҝәрлији+ олан јердә һансы хејирдән данышмаг олар?» 23 Онда Јәһурам Әһәзјаја: «Биз тәләдәјик, Әһәзја!» — деди вә арабасыны дөндәриб гачмаг истәди. 24 Јәһу јајы чәкиб Јәһурамы күрәјинин ортасындан вурду. Ох онун үрәјинә санҹылды вә о, арабаја јыхылды. 25 Јәһу јавәри Бидгара деди: «Ону ҝөтүр, јизраилли Набутун торпағына ат.+ Јадындадыр, сәнинлә бирликдә онун атасы Әһәбин далынҹа ҝедәндә Јеһова онун үчүн белә һөкм чыхармышды:+ 26 “Дүнән Набутун вә онун оғулларынын ганыны ҝөрдүм,+ — Јеһова бәјан едир. — Елә бу торпагда да сәнә бунун әвәзини верәҹәјәм,+ — дејә Јеһова бәјан едир”? Инди ону галдыр вә Јеһованын дедији кими һәмин торпаға ат».+ 27 Јәһуда падшаһы Әһәзја+ иши белә ҝөрүб, бағ* јолу илә гачды. (Јәһу сонра ону тәгиб едиб демишди: «Ону да өлдүрүн!» О, арабасында јохушла Јивламын+ јанындакы Ҝура галханда ону вурмушдулар. О, Меҝиддоја чатыб орада өлмүшдү. 28 Адамлары ону арабада Јерусәлимә апарыб Давуд шәһәриндә+ ата-бабаларынын јанында, өз гәбриндә дәфн етмишдиләр. 29 Әһәб оғлу Јәһурамын һакимијјәтинин он биринҹи илиндә Әһәзја+ Јәһуданын падшаһы олмушду.) 30 Јәһу Јизраилә+ ҝәлди. Изәбил+ буну ешидәндә ҝөзләринә сүрмә чәкиб, сачына бәзәк вурду вә пәнҹәрәдән ашағы бахды. 31 Јәһу дарвазадан ичәри ҝирәндә о деди: «Ағасынын гатили Зүмринин+ ишләри неҹәдир?» 32 Јәһу пәнҹәрәјә бахыб һајлады: «Ким мәним тәрәфимдәдир? Ким?»+ Дәрһал ики-үч сарај мәмурунун башы пәнҹәрәдән ҝөрүндү. 33 О деди: «Атын ону ашағы!» Изәбили пәнҹәрәдән ашағы атдылар. Онун ганы дивара вә атларын үстүнә сычрады. Јәһу ону тапдалајыб кечди. 34 Ичәри ҝириб јејиб-ичди. Сонра деди: «О мәлунун ҹәсәдини ҝөтүрүн басдырын. Һәр неҹә олса да, шаһ гызыдыр+». 35 Ону басдырмаг үчүн ҝедәнләр ҝөрдүләр ки, анҹаг кәлләси, ајаглары вә әлләринин ајасы галыб.+ 36 Гајыдыб Јәһуја хәбәр верәндә о деди: «Јеһованын өз гулу тишбеһли Илјаса дедији сөз јеринә јетди.+ О демишди: “Изәбили Јизраил торпағында итләр јејәҹәк.+ 37 Изәбилин мејити Јизраил торпағында пејин олаҹаг. Һеч ким бу, Изәбилдир дејә билмәјәҹәк”».\n^ Һәрфән: бағ еви.\n2 Падшаһлар 9


Q=11	C=5	SS=5	LS=5	PS=0	DC=0	LC=0	SD=0	BS=2	G0=10	G1=9	G2=5	DLID=az_RU	BODY=«Һаијан» супертајфунундан сонра Јеһованын Шаһидләри гүввәләрини сәфәрбәр едирләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман африкаанс бикол еве ермәни естон зулу илок инҝилис испан италјан кинјаруанда кирунди кореја коса малагаси маҹар полјак португал румын себуан сепеди серб серб (латын) сесуто (Лесото) сетсвана сингал словак словен суаһили тагалог тсонга түрк фин франсыз хорват чех чичева јапон јунан ҝүрҹү һилигајнон\n17 ФЕВРАЛ 2014-ҸҮ ИЛ\nСон вәзијјәт: «Һаијан» супертајфунундан сонра Јеһованын Шаһидләри гүввәләрини сәфәрбәр едибләр\nМАНИЛА, Филиппин. Супертајфун «Һаијан»ын Филиппинә вурдуғу бөјүк зәрәрин арадан галдырылмасы үчүн Јеһованын Шаһидләри арды кәсилмәјән бејнәлхалг јардым кампанијасы тәшкил едибләр.\nЈеһованын Шаһидләринин Маниладакы филиалы фәлакәтдән зәрәр чәкәнләрә јардым ишләрини сүрәтләндирмәк мәгсәдилә беш јардым комитәси јарадыб. Мәркәзи Филиппинә 190 тондан чох һуманитар јардым ҝөндәрилиб. Ән азы, он өлкәдән олан Јеһованын Шаһидләри өз көмәјини тәклиф едиб. Көнүллүләр 2000-дән чох евин тәмир едилмәсиндә, јенидән тикилмәсиндә көмәк едир, еләҹә дә тибби јардым ҝөстәрир.\nТәхминән 225 адам һәлә дә Шаһидләрин Калбајог (Самар адасы) шәһәринин јахынлығында јерләшән дүшәрҝәдә гурдуглары чадырларда јашајыр. Бура сығынанларын тәгрибән 15—20 фаизи Јеһованын Шаһиди дејил.\nИндијә гәдәр баш вермиш ән ҝүҹлү фыртыналардан бири олан «Һаијан» тајфуну нәтиҹәсиндә өләнләрин сајы 6201-ә чатыб, 1785 нәфәр исә һәлә дә иткин дүшмүш һесаб едилир. Тәхминән 28 000 инсан јараланыб, бир милјондан чох евә исә зәрәр дәјиб. Јеһованын Шаһидләринин Филиппин филиалы тәсдигләјиб ки, 33 Шаһид өлүб, иткин дүшән 10 нәфәрин исә өлдүјү еһтимал едилир.\nЈеһованын Шаһидләринин Рәһбәрлик Шурасынын үзвү Марк Сандерсон тәбии фәлакәтин гурбанларына баш чәкир.\n2013-ҹү ил декабр ајынын 7-си Јеһованын Шаһидләринин Рәһбәрлик Шурасынын үзвү Марк Сандерсон једди ҝүн әрзиндә зәрәр дәјмиш беш әјаләтә баш чәкиб. О дејиб: «Филиппинин бир чох сакинләри һәлә дә “Һаијан” тајфунунун фаҹиәви нәтиҹәләрини һисс едирләр; лакин биз бундан сонра да фәлакәтин гурбанларына һуманитар јардым ҝөстәрмәк, ишчи гүввәси илә тәмин етмәк вә тәсәлли вермәк нијјәтиндәјик».\nБејнәлхалг: мәлумат хидмәти, Ҹ. Р. Браун, тел.: 1 718 560 5000\nФилиппин: Дин Ҹејсек, тел.: +63 2 411 6090\nҺаијан тајфунундан бир ил сонра зәрәрчәкәнләр јени евләринә көчдүләр\nСупертајфун «Һаијан» Филиппинин мәркәзи бөлҝәләриндә фәлакәтә сәбәб олуб


Q=8	C=0	SS=0	LS=8	PS=0	DC=0	LC=0	SD=0	BS=0	G0=33	G1=26	G2=14	DLID=az_RU	BODY=Хәбәрин коду : 797075\nМәнбә : Маиде\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Һиҹри-гәмәри тәгвими илә Рәбиүл-әввәл ајынын 9-у (милади тарихилә 2016, Декабр ајынын 9-на тәсадүф едән) бәшәријјәт аләминин хиласкары, имам Заманын (ә.ҹ) имамәт мәгамына чатдығы ҝүндүр. Бу ҝүнү Әһли-бејт (ә) јолунун јолчулары о һәзрәтин бу иллаһи мәгама саһиб олдуғу үчүн бајрам кими гејд едирләр. Биз дә бу мүбарәк ҝүн мүнасибәтилә Әһли-бејт тәрәфдарларыны тәбрик едир вә Аллаһ-Тааладан истәјирик ки, ҝөзләримизи о һәзрәтин мүбарәк ҹамалы илә ишыгландырсын, бизи, о һәзрәтин вәфалы достлары вә фәдакар әсҝәрләриндән гәрар версин! Бу фүрсәтдән истифадә едиб, о һәзрәтин имамәти илә бағлы атасы имам Һәсән Әскәринин (ә) рәвајәтини әзиз охуҹуларымызын диггәтинә чатдырырыг:\nИмам Һәсән Әскәринин (ә) хидмәтчиси Әбүләдјандан белә нәгл едилир: “Бир ҝүн имам Һәсән Әскәри (ә) мәни чағырыб бујурду: “Бу мәктублар мәнә јазылмыш мәктубларын ҹавабыдыр, онлары Мәдаинә чатдырмалысан.” Сонра әлавә едәрәк бујурду: “Он беш ҝүндән сонра гајыдыб, мәним шәһадәтә јетдијими ҝөрәҹәксән.” Сорушдум: “Еј Пејғәмбәр (с) өвлады! Сәндән сонра вәси вә имам кимдир?” Имам (ә) бујурду: “Мәним мәктубларымы сәндән сорушаҹаг шәхс мәндән сонракы имамдыр.” Сорушдум: “Бундан башга, онун нә кими әламәти вар?” Бујурду: “Ҹәназәмә намаз гылан шәхс мәндән сонракы имамдыр.” Јенә сорушдум: “Әлавә әламәт верә биләрсинизми?” Имам (ә) бујурду: “Кисәдән хәбәр верән шәхс мәндән сонракы имамдыр.” Имамын (ә) һејбәти-әзәмәти мәни тутду вә даһа бундан артыг суал соруша билмәдим. Мән мәктублары ҝөтүрүб Мәдаинә ҝетдим. Он беш ҝүндән сонра гајыдыб, имам Һәсән Әскәринин (ә) шәһаәтә јетдијини вә о һәзрәтә гүсл верилдијини ҝөрдүм. Аз сонра Имамын (ә) гардашы Ҹәфәрә дедиләр ки, ҝәлиб имам Һәсән Әскәринин (ә) ҹәназәсинә намаз гылсын. Мән билирдим ки, Ҹәфәрин имамәт мәгамына ләјагәти јохдур. Мән һејрәт ичиндә галмышкән, бирдән бир ушаг (имам Меһди (ә.ҹ.)) ҝәлиб Ҹәфәри кәнара чәкди вә ҹәназәјә намаз гылмаға башлады. Намаз гуртардыгдан сонра о, үзүнү мәнә тутуб бујурду: “Мәктубларын ҹавабыны вер.” Бир аз сонра Гум шәһәриндән нечә нәфәр ҝәлиб, имам Һәсән Әскәринин (ә) вәсисинин ким олдуғуну сорушду. Ҹәфәр деди ки, имам Һәсән Әскәринин (ә) вәсиси мәнәм. Онлар дедиләр: “Биз өзүмүзлә пул вә мәктуб ҝәтирмишик вә әҝәр һәгигәтән, сән имам Һәсән Әскәринин (ә) вәсисисәнсә, де ҝөрәк, мәктублар кимдән ҝәлиб, кисәләрин ичиндә нә гәдәр пул вар вә о пулларын саһиби кимдир? Чүнки имам Һәсән Әскәри (ә) һәмишә белә едәрди.” Ҹәфәр һирсләниб деди: “Тәәҹҹүблүдүр, инсанлар мәндән гејб сорушурлар!” Бу заман имам Һәсән Әскәринин (ә) евиндән бир хидмәтчи чыхыб, “Фыланкәсләрин мәктублары сиздәдирми? (Мәктубларын саһибләринин адлары вә хүсусијјәтләрини дә сөјләди.) Һәм дә сиздә мин динар пул олмалыдыр вә он динарынын үзәриндәки шәкил вә јазылар позулмушдур!” – дедикдә, мәктублары вә маллары она вериб дедиләр: “Бунлары алмаг үчүн сәни ҝөндәрән шәхс имамдыр...” (“Кәмалуд-дин”, ҹ.2, фәсил 43, һ.25, с.223.)\nГејд едәк ки, имам Меһдинин (ә) һәјаты үч дөврдән ибарәтдир:\n1. Ҝизли һәјат дөврү: Һәзрәтин ҝизли һәјат дөврү доғум ҝүнүндән атасы имам Һәсән Әскәринин (ә) шәһадәтинә (беш јашына) гәдәр мүддәти әһатә едир.\n2. Гејб дөврү: Имам Һәсән Әскәринин (ә) шәһадәтиндән башлајыб, имам Меһдинин (ә) Аллаһын иҹазәси илә зүһур едәҹәји дөврә гәдәр мүддәти әһатә едир. Әлбәттә, гејб дөврү ики һиссәјә бөлүнүр:\nа) Кчик (гысамүддәтли) гејб дөврү: 260-ҹы һиҹри-гәмәри илиндә имам Һәсән Әскәринин (ә) шәһадәтә јетмәси илә имам Меһдинин (ә) имамлыг дөврү вә бу тарихдән етибарән, о һәзрәтин кичик гејб дөврү дә башлады. Кичик гејб дөврү 329-ҹу һиҹри-гәмәри илинә гәдәр, тәхминән, 70 ил давам етди.\nб) Бөјүк (узунмүддәтли) гејб дөврү: Бу дөвр 329-ҹу һиҹри-гәмәри илиндән башланмышдыр вә Аллаһын әмри вә ирадәси илә гејб булудларынын чәкилиб дүнјанын вилајәт ҝүнәши илә ишыгланаҹағы ҝүнә гәдәр давам едәҹәк.\n3. Зүһур дөврү (әсри): Гејб дөврү битдији заман он икинҹи имам (ә.ҹ.) Аллаһын иҹазәси илә зүһур едәҹәк вә дүнјаны јахшылыг, ҝөзәллик, һагг вә әдаләтлә долдураҹагдыр. Һеч ким о имамын (ә.ҹ.) нә вахт зүһур едәҹәјини билмәз вә рәвајәтләрдә онун зүһур заманыны тәјин едәнләрин вә “зүһур вахтыны билирәм” дејәнләрин јаланчы олдуглары нәгл едилмишдир.\nАллаһдан истәјирик ки, о һәзрәтин зүһуруну тезләшдирсин, о һәзрәтин зүһуру илә дүнјаны һагг-әдаләтлә долдурсун вә мөминләрин гәлбләрини севиндирсин!


Q=0	C=0	SS=0	LS=0	PS=0	DC=0	LC=0	SD=0	BS=0	G0=4	G1=4	G2=3	DLID=az_RU	BODY=ON YEDDİNCİ FƏSİL İSLAM TƏRBİYƏSİ QANUNLARI\n“Аллаһ Рәсулунун (с) мәни евдән кәнарда кишиләрлә үз-үзә ҝәлмәкдән азад етмәсинә ҝөрә дүнјалар гәдәр хошһал олдум.”\n“Сизин ән јахшы гадынларыныз о гадынлардыр ки, һәр вахт әрини гәзәбли һалда ҝөрсәләр, она “сәнин истәкләрин мүгабилиндә тәслимәм вә мәндән разы олмајынҹа ҝөзләримә јуху ҝәлмәз” десин. ”\n“Һәр кәс јохсуллуг горхусундан евләнмәсә, демәли Аллаһ Таалаја гаршы суи-зәнн етмишдир. Һансы ки, Аллаһ Таала бујурур: “Аллаһ Өз лүтфү илә олары еһтијаҹсыз (зәнҝин) едәҹәкдир.”\nҸәһәннәм әһлинин әксәријјәти евләнмәјәнләрдир. (әрсиз арвадлар, арвадсыз кишиләр.)”\n“Һамилә гадынын доғмалы олдуғу ајда она хурма версәниз, дүнјаја ҝәтирдији ушаг дөзүмлү вә тәгвалы олаҹагдыр.”


Q=0	C=0	SS=0	LS=0	PS=0	DC=0	LC=0	SD=0	BS=2	G0=32	G1=13	G2=4	DLID=az_RU	BODY=Nur-az.com - “Нардаран иши” мәһкәмәси: “Бәраәт верилмәли, иш бағланмалыдыр” - ФОТО\n“Нардаран иши” мәһкәмәси: “Бәраәт верилмәли, иш бағланмалыдыр” - ФОТО\nЈанварын 11-дә Бакы Ағыр Ҹинајәтләр Мәһкәмәсиндә Талеһ Бағырзадә вә диҝәрләринин мәһкәмәси давам едиб.\nҺаким Әлөвсәт Аббасовун сәдрлик етдији иҹласда Талеһ Бағырзадә чыхыш едиб.\nБилдириб ки, Азәрбајҹан халгы өзүнә лајигли рәһбәр сечмәлидир:\n“Биз халгын башыны ашағы едән рәһбәр истәмирик. Сабаһ нәслимиз бизи сусмагда гынајаҹаг. Халгы дүшүнмәдиләр, милјардларыны неҹә ҝәлди хәрҹләдиләр. 26 илдир мүстәгилик, анҹаг азадлығымыз јохдур. Азәрбајҹан халгы рәһбәрини өзү сечмәјиб”.\nДаһа сонра Фуад Гәһрәманлы, Әли Нуријев вә Аббас Гулијевин вәкили Фәхрәддин Меһдијев чыхыш едиб. Вәкил билдириб ки, Ф. Гәһрәманлы аилә үзвләрилә ҝөрүшә билмир. О, буна шәраит јарадылмасыны хаһиш едиб, мүдафиә етдији шәхсләр барәсиндә бәраәт һөкмүнүн чыхарылмасыны истәјиб:\n“Иттиһамлар әсассыздыр. Ҹинајәт ишиндә фактлар ујдурмадыр, мәнтигсиздир. Фуаддан башга диҝәрләринә ишҝәнҹә верилиб. Һәтта буна ҝөрә Аббас Гулијев өзүнә гәсд етмәк истәјиб. Һәбс ифадә азадлығы илә бағлыдыр. Фуад Гәһрәманлынын чыхышларында талан, зоракылыг олмајыб. Иттиһамлар абсурддур. Фуад Гәһрәманлы интеллектуал инсандыр, експерт кими фикрини билдириб. Әли Нуријев исә синир хәстәсидир, аиләлидир, азјашлы ушағы вар вә һеч кими өлдүрмәјиб. Һәр үч шәхсә бәраәт верилмәли, иш бағланмалыдыр”.\nВәкил һәмичинин полисләрин зоракылығы илә бағлы гәрар гәбул едилмәсини истәјиб.\nДиҝәр вәкил Фариз Намазлы исә дејиб ки, әмәлијјата рәһбәрлик едән Кәрим Әлимәрданов онларын јаддашында тәзадлы инсан кими галыб:\n“Дејирләр, Кәрим Әлимәрданов намаз гылыр. Неҹә олур һәм дә ишҝәнҹә верир? Чохлу суалларымыз вар иди. Лакин о, просесә ҝәлмәди. Иттиһамлар сахтадыр. Аббас Һүсејновун телефон данышыглары динләнилиб. Орада һеч нә јохдур. Әҝәр онлар ҝүнаһкардыса, онда онлары мүдафиә едән вәкилләр вә дәстәјә ҝәләнләр дә ҝүнаһкардыр. Бу шәхсләрин архасында Аллаһ дајаныб. Сизин көлҝәсинә сығындығыныз адамлар исә бир ҝүн сизә хәјанәт едәҹәкләр”.\nВәкилләрдән Ҹавад Ҹавадлы тәгсирләндирилән шәхсләрин әмәлләриндә ҹинајәт тәгиби олмадығыны сөјләјиб: “26 нојабр Азәрбајҹан тарихиндә гара ләкә кими галаҹаг. Ҹәмијјәтдә чашгынлыг вар иди. Анҹаг заман һәр шеји һәлл етди. Сизин верәҹәјиниз гәрар сијасидир. Јериниздә олмаг истәмәздим. Анлајырыг ки, сијаси мәһкәмәдир вә там да олмаса әдаләтли гәрар ҝөзләјирик. Бәраәт һөкмүнүн чыхарылмасыны истәјирәм” (мејдан тв).\nПросеси изләмәк вә тәгсирләндириләнләрә дәстәк мәгсәдилә мәһкәмә бинасы өнүнә хејли иҹтимаи-сијаси фәал топлашыб. АХҸП сәдри Әли Кәримли вә партија рәһбәрлијинә дахил олан шәхсләр дә просеси изләјәнләр арасындадыр. АХҸП лидери мәһкәмә иҹласындан сонра журналистләрә ачыглама верәрәк, бүтөвлүкдә просеси гијмәтләндириб.


Q=0	C=0	SS=0	LS=0	PS=0	DC=0	LC=0	SD=0	BS=0	G0=32	G1=26	G2=13	DLID=az_RU	BODY=Nur-az.com - Азәрбајҹанда һакимијјәти халг үзәриндә “галиб” едән үч сәбәб\nАзәрбајҹанда һакимијјәти халг үзәриндә “галиб” едән үч сәбәб\nАзәрбајҹан һакимијјәти һәр нә гәдәр өзләрини ҝүҹлү һесаб етсәләр дә әслиндә ҝүҹләри јохдур, ҝүҹсүз, зәиф, заваллыдырлар. Чүнки онлар өз ҝүҹләрини Аллаһдан алмырлар. Аллаһдан узаг дүшмүш, фиронлуг јолуну тутмуш бу инсанлар тәбии олараг да мүсәлман халгы әзмәклә, һүгугларыны тапдаламагла, һаггы өрт-басдыр едиб батили јајмагла мәшғул олаҹаглар.\nИман ҝүҹүндән әлавә бу инсанлар тәбии ки, сијаси ҝүҹ вә мәһарәтдән дә бинәсибдирләр. Буна ҝөрә дә мүвәггәти олараг халга галиб ҝәлир, ону әзир, һүгугларыны тапдалајыр, әзиб кечирләр. Башга сөзлә десәк Азәрбајҹан һакимијјәтини “галиб” едән үч әсәс сәбәб вардыр;\nБиринҹиси, онлар һәр нә гәдәр өзләрини демократија һимајәдары, милли-мәнәви дәјәрләрин һамиси кими танытсалар, милли һөкүмәт олдугларыны вә мүстәгил сијасәт јүрүтдүкләрини иддиа етсәләр дә әслиндә бирбаша Русија дөвләтинин дигтәсијлә иш ҝөрүрләр. Доғрудур, ајагда галмаг, давам ҝәтирмәк үчүн кичик дөвләтләрин бөјүк дөвләтләрин сијасәтиндән асылы вәзијјәтә дүшмәси сијасәтдә нормал гәбул едилир. Үстәлик нәзәрә алсаг ки, Азәрбајҹан јетмиш ил совет һөкүмәтинин тәркибиндә јашајыб. Амма бу о мәнаја ҝәлмәмәлидир ки, бир дәстә гулдур бундан суи-истифадә едиб һакимијјәти гәсб еләсин. Мәсәлән, бунун әвәзиндә Азәрбајҹан һакимијјәти јахшы сијасәт апарыб бүтүн дүнјаны, еләҹә дә Русијаны өз тәрәфинә чәкәрди вә Ермәнистан дүнјада тәкләнәрди. Гарабағ мәсәләси дә беләҹә өз әдаләтли һәллини тапарды. Балаҹа дөвләт олмаг киминсә вассалы олмаг демәк дејил. Азәрбајҹан һакимијјәти јахшы сијасәт јүрүтсәјди инди Русијаја белә өз савадлы дипломатијасыјла диктә едә биләрди. Мисал үчүн Иранла Азәрбајҹаны мүгајисә едәк. Дүздүр ки, Иран әрази вә әһали бахымындан Азәрбајҹандан гат-гат бөјүк дөвләтдир. Амма һәр икиси Русијанын мүттәфиги олан дөвләтләрдир. Фәргләри будур ки, Иран өз сијасәтини јахшы јеридә билир, өзүнүн гүдрәтли дөвләти, демократијасы, инкишафы, силаһ-сурсаты, техникасы мөвҹуддур. Һәтта Русија белә сијаси мәсәләләрдә Иранын сөзүнү, фикрини нәзәрә алыр, онунла мәсләһәтләшир. Азәрбајҹанда исә һәтта мәмур сечиминдә белә Русијанын тәјин етдији адамлар илләр узуну һакимијјәтдә галыр. Һакимијјәт аиләдахили өтүрүләндә белә Русија илә разылашдырылмамыш бу мүмкүн олмур. Башга сөзлә десәк бүтүн варлығы илә бу һакимијјәт өзүнү Русијаја һәвалә едиб, Русијанын “дабросу” олмаса бу һакимијјәт тарихин зибилликләриндә гәрар тутаҹагдыр.\nИкинҹиси, бу һакимијјәти ҝүҹлү едән халгынын бирлијинин олмамасыдыр. Тәсәввүр един ки, бу милләтин башында һәр ҹүр “турп әкирләр” амма кичик бир дәстәдән савајы һеч ким күчәләрә чыхыб Ҝүрҹүстанда, Украјнада, Франсада олдуғу кими етираз далғалары тәшкил еләмир. Һалбуки Русијанын вариси олдуғу советләр илк дәфә бу халгдан ағыр зәрбә алыб. Бу ҝүнләрдә исә халгда бир һәрәкәтлилик сезилир, амма көклү дәјишиклијә наил олмаг мүмкүн олмур. Ону да гејд едәк ки, халгымыз бу ҝүн белә өз ҝүҹүнү итирмәјиб. Буна сүбут олараг дејәк ки, сонунҹу аксија вә митингләр ҝөстәрди ки, јенә аз адамын етираз үчүн күчәләрә чыхмасына бахмајараг һакимијјәт бәзи гоҹа гурдларындан имтина етди. Чүнки горхдулар, әлләри-ајаглары әсди. Һәтта данышанда белә додагларынын әсмәсини асанлыгла мүшаһидә етмәк олур.\nҮчүнҹүсү, бу һакимијјәт она ҝөрә заһирдә ҝүҹлү ҝөрүнүр ки, халгындан әлавә мүхалифәти арасында да тәәссүф ки, индијә гәдәр бирлик, вәһдәт бәрба едилмәјиб. Бу ана гәдәр нә гәдәр сечкиләрдә партијалар блок, бирлик шәклиндә иштирак етсәләр дә бу давамлы олмајыб. Унутмадан гејд едәк ки, халгын мүхалифәт лидерләринин архасынҹа ҝетмәмәсинин бир сәбәби дә онлара олан етибарларынын итмәсидир.\nТәбии ки, бу просесдә һакимијјәт бүтүн гүввәсини ортаја гојуб мүхалифәти ҝаһ парчаламг, ҝаһ һакимијјәтин чалдығы һавајла ојнајан мүхалифәт дүзәлтмәк истәјир. Индијә гәдәр нә гәдәр мүхалифәтчинин 180 дәрәҹә мөвгејини дәјишиб игтидара гујруг буламасынын әсас сәбәби елә һакимијјәтин өзүдүр.\nОдур ки, Азәрбајҹан һакимијјәти һеч дә өзүнү ҝүҹлү һесаб етмәсин. Ону ҝүҹлү һесаб едән дедијимиз сәбәбләрдир. Сонда гејд едәк ки, һеч шүбһәсиз ки, Азәрбајҹан һакимијјәтинин өмрү халгын сәбри гәдәрдир.


Q=9	C=5	SS=1	LS=1	PS=2	DC=0	LC=0	SD=0	BS=1	G0=71	G1=40	G2=19	DLID=az_RU	BODY=Әрәмја 49 | Онлајн Мүгәддәс Китаб | Јени дүнја тәрҹүмәси\nӘмуна гаршы пејғәмбәрлик (1—6)\nӘдума гаршы пејғәмбәрлик (7—22)\nӘдум јох олаҹаг (17, 18)\nДәмәшгә гаршы пејғәмбәрлик (23—27)\nГәдар вә Һәзура гаршы пејғәмбәрлик (28—33)\nЕлама гаршы пејғәмбәрлик (34—39)\n49 Әмуниләр+ барәдә Јеһова белә дејир: «Мәҝәр Исраилин оғуллары јохдур? Онун вариси јохдур? Нә үчүн Мәлкум+ Ҹада+ саһиб олуб? Нә үчүн онун халгы Исраил шәһәрләриндә јашајыр?» 2 «Јеһова бәјан едир: “Она ҝөрә дә ҝүн ҝәләҹәк,Әмуниләрин Раббаһ+ шәһәринә+ гаршы мүһарибә чағырышы* сәсләндирәҹәјәм. О, хараба тәпәјә чевриләҹәк,Кәндләринә од вурулаҹаг. Исраил ону гованларын торпағына саһиб олаҹаг”.+ Јеһова белә бәјан едир. 3 “Еј Һәшбун, налә чәк, Ај дармадағын едилиб! Еј Раббаһ кәндләри, фәрјад един. Чула бүрүнүн. Аһ-налә чәкин. Гојун ағыллары ичиндә ора-бура долашын.Чүнки Мәлкум сүрҝүнә ҝедир,Каһинләри илә, әсилзадәләри илә.+ 4 Нә үчүн дәрәләрлә өјүнүрсән?Ортасындан чај ахан дүзәнликләринлә ловғаланырсан?Сән, еј хәзинәләринә ҝүвәнән“Ким мәним үстүмә ҝәлә биләр?” дејән хәјанәткар гыз”. 5 “Бүтүн гоншуларын тәрәфдәнҮстүнә мүдһиш бир шеј ҝәтирирәм, — бәјан едир Күлли-Ихтијар, ордулар Аллаһы Јеһова. Һәр тәрәфә сәпәләнәҹәксән,Гачанлары һеч ким топламајаҹаг”. 6 “Амма сонра әмуниләрдән сүрҝүнә ҝедәнләри топлајаҹағам”, — бәјан едир Јеһова». 7 Әдум барәдә ордулар Аллаһы Јеһова белә дејир: «Тәһманда һикмәт галмады?+ Ағыллы адамларын мәсләһәти түкәнди? Һикмәти мәһв олду*? 8 Гачын, ҝери чәкилин! Ҝедин дәрин мағараларда ҝизләнин, еј Дидан+ сакинләри! Чүнки Ејсә нәзәр салмағын вахты јетишәндәОнун башына бәла ҝәтирәҹәјәм. 9 Үзүмјығанлар сәнин јанына ҝәлсәјдиләр,Ҝеридә бир нечә салхым сахламаздылармы? Ҝеҹә оғрулар ҝәлсәјди,Јалныз истәдикләрини оғурлајардылар.+ 10 Амма Мән Ејси лүм-лүт гојаҹағам. Онун хәлвәт јерләрини үзә чыхараҹағам,Ҝизләнә билмәјәҹәк. Онун өвладлары, гардашлары, гоншулары, һамысы мәһв олаҹаг,+Өзү дә һеч вахт мөвҹуд олмајаҹаг.+ 11 Јетимләрини бурах,Онлары Мән јашадарам.Дулларын Мәнә бел бағлајаҹаг». 12 Чүнки Јеһова белә дејир: «Әҝәр гәзәб ҹамындан ичмәјә мәһкум олмајанлар ондан ичәҹәксә, сәнми ҹәзасыз галаҹагсан? Сән ҹәзасыз галмајаҹагсан, ондан ичәҹәксән».+ 13 «Варлығыма анд ичирәм, — бәјан едир Јеһова, — Бозраһ дәһшәтли һала дүшәҹәк,+ хараба галаҹаг, ону тәһгир едәҹәкләр, ләнәтләјәҹәкләр. Онун шәһәрләри әбәдилик виранә галаҹаг».+ 14 Мәнә Јеһовадан хәбәр ҝәлди,Халглар арасына елчи ҝөндәрилиб. Елчи дејир: «Топлашын, она гаршы јүрүш един,Дөјүшә һазырлашын».+ 15 «Сәни халглар арасында кичилтдим,Һамы сәнә һәгарәтлә бахыр.+ 16 Еј гаја ојугларында,Һүндүр тәпәдә мәскән салан,Әтрафа сачдығын дәһшәт,Үрәјинин тәкәббүрү сәни алдатды. Јуваны гартал кими јүксәкдә гурсан да,Сәни орадан ендирәҹәјәм», — бәјан едир Јеһова. 17 «Әдум дәһшәтли һала дүшәҹәк.+ Јолдан кечән һәр кәс бу мәнзәрәдән сарсылаҹаг, онун бәлаларына ҝөрә фит чалаҹаг. 18 Хараба галан Сәдумла Әмурәдә вә онларла гоншу шәһәрләрдә олдуғу кими,+ орада да һеч ким јашамајаҹаг, инсан өвлады мәскән салмајаҹаг»,+ — бәјан едир Јеһова. 19 «Будур, бир нәфәр Иордан саһилләриндәки сых мешәликдән чыхыб динҹ отлаглара һүҹум едән аслан кими басгын едәҹәк+ вә Мән бир анда ону јурдундан дидәрҝин салаҹағам. Сечдијим кәси оранын үзәриндә гојаҹағам. Мәним кимиси вармы? Ким Мәнә мејдан охуја биләр? Гаршымда һансы чобан дура биләр?+ 20 Одур ки, еј инсанлар, Јеһованын Әдума гаршы чыхардығы гәрары, Тәһман+ сакинләринә гаршы нијјәтини ешидин: Сүрүдәки гузулары сүрүјүб апараҹаглар. О, етдикләри пислијә ҝөрә отлагларыны виран гојаҹаг.+ 21 Онлар чөкәндә ҝурултудан јер титрәди. Фәрјад гопур! Сәси Гырмызы дәнизә+ чатыр. 22 Будур, гартал кими ҝөјә галхыб јерә шығыјаҹаг,+Ганадларыны Бозраһ үзәриндә ҝәрәҹәк,+ О ҝүн Әдум дөјүшчүләринин үрәјиДоғуш үстә олан гадынын үрәји кими олаҹаг». 23 Дәмәшг+ барәдә: «Һәмәс+ вә Арпад рүсвај олуб,Онлар бәд хәбәр ешидиб. Горхудан онларда үрәк галмајыб. Дәниз тәлатүм ичиндәдир, сакитләшмир. 24 Дәмәшгдә ҹәсарәт галмајыб. О гачмаға үз тутду, амма тәлаша дүшдү. Доған гадын кими,Ону санҹы тутуб, о, әзаб чәкир. 25 Неҹә олуб ки, шөһрәтли шәһәрдән,Фәрәһ доғуран шәһәрдән чыхыб ҝетмәјибләр? 26 Одур ки, ҹаванлар мејданларда һәлак олаҹаг,О ҝүн дөјүшчүләр мәһв олаҹаг», — бәјан едир ордулар Аллаһы Јеһова. 27 «Дәмәшгин диварларына од вураҹағам,Од Бәнһәдадын галаларыны јандыраҹаг».+ 28 Бабил падшаһы Навуходоносорун дағытдығы Гәдар+ барәдә, Һәзур падшаһлыглары барәдә Јеһованын сөзү будур: «Галхын, Гәдара ҝедин,Шәрг оғулларыны мәһв един. 29 Онларын чадырлары, сүрүләри,Чадыр парчалары, мал-мүлкләри әлләриндән алынаҹаг. Дәвәләрини апараҹаглар.“Һәр јаны дәһшәт бүрүјүб!” — дејә бағыраҹаглар». 30 «Гачын, узаглара ҝедин! Еј Һәзур сакинләри, дәрин мағараларда ҝизләнин, — бәјан едир Јеһова. Чүнки Бабил падшаһы Навуходоносор әлејһинизә нијјәт гуруб,Сизә гаршы тәдбир төкүб». 31 «Галхын, динҹ өмүр сүрән,Әмин-аманлыгда јашајан халгын үстүнә ҝедин! — бәјан едир Јеһова. Онларын нә гапысы вар, нә ҹәфтәси. Һамыдан ајры јашајырлар. 32 Онларын дәвәләри гарәт олунаҹаг,Мал-һејванлары әлә кечәҹәк. Мән онлары, ҝиҹҝаһларыны гырханлары+Күләјин әсдији һәр тәрәфә сәпәләјәҹәјәм.Һәр тәрәфдән онларын үстүнә бәла ҝәтирәҹәјәм», — бәјан едир Јеһова. 33 «Һәзур чаггал јувасына чевриләҹәк,Һәмишәлик виран галаҹаг, Орада һеч ким јашамајаҹаг,Һеч ким мәскән салмајаҹаг». 34 Јәһуда падшаһы Сидгијјәнин һакимијјәтинин башланғыҹында+ Әрәмја пејғәмбәрә Еламла+ бағлы Јеһованын сөзү назил олду: 35 «Ордулар Аллаһы Јеһова дејир: “Еламын каманыны, онун гүдрәт мәнбәјини гыраҹағам.+ 36 Еламын үстүнә јерин дөрд тәрәфиндән дөрд күләји ҝәтирәҹәјәм. Онлары бу күләкләрин әсдији һәр тәрәфә сәпәләјәҹәјәм. Елә бир халг олмајаҹаг ки, еламлылар онларын арасына сәпәләнмәсин”». 37 «Еламлылары дүшмәнләринин, ҹанларынын гәсдинә дуранларын гаршысында дармадағын едәҹәјәм. Онларын үстүнә фәлакәт ҝәтирәҹәјәм, гызғын гәзәбими төкәҹәјәм, — бәјан едир Јеһова, — далларынҹа гылынҹ ҝөндәриб һамысыны гыраҹағам». 38 «Еламда тахтымы гураҹағам,+ орадан падшаһы да, әјанлары да јох едәҹәјәм», — бәјан едир Јеһова. 39 «Амма заманын сонунда Еламдан сүрҝүнә ҝедәнләри топлајаҹағам», — бәјан едир Јеһова.\n^ Һәрфән: чүрүдү.


Q=5	C=4	SS=3	LS=1	PS=0	DC=2	LC=0	SD=0	BS=1	G0=134	G1=97	G2=32	DLID=az_RU	BODY=Ҝәнҹләр, вәфтиз олунмаға һазырсыныз? | Студј\nДИЛИ: Aзәрбајҹан (кирил әлифбасы) Јава дили Јапонија жест дили Азәрбајҹан (латын әлифбасы) Америка жест дили Ангола жест дили Арҝентина жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Индонезија Исвеч Испанија жест дили Италија жест дили Кирибати Колумбија жест дили Литва Македонија Мексика жест дили Непал Ниас Нидерланд Норвеч Перу жест дили Полша жест дили Самоа Соломон Адалары пиҹини Тувалу Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (каро) батак (тоба) башгырд бенгал бикол болгар варај волајта ган гуарани гуҹарат гырғыз дхолуо ермәни естон занде ибанаг ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар михе монгол море ндау ндебеле (Зимбабве) нјунгве олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду урһобо фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү һилигајнон һинд һири-моту әрәб өзбәк\nНӘҒМӘ: 120, 64\nЈеткинлик нәдир вә Дәнјал пејғәмбәр јеткин олдуғуну неҹә ҝөстәрди?\nВәфтиз олунмаг истәјинин үрәкдән ҝәлдијинә неҹә әмин олмаг олар?\nҺәср олунмаг нәдир вә вәфтизлә һансы әлагәси вар?\nНөвбәти ики мәгаләдә вәфтиз олунмаг барәдә дүшүнән ҝәнҹләрә мүраҹиәт олунур\n1, 2. а) Аллаһын халгынын севинҹинә сәбәб олан амилләрдән бири һансыдыр? б) Мәсиһи валидејнләр вә ағсаггаллар вәфтизлә бағлы ҝәнҹләрә нәји баша салмалыдырлар?\nАҒСАГГАЛ 12 јашлы Кристоферә демишди: «Мән сәни көрпәлијиндән таныјырам. Чох шадам ки, вәфтиз олунмаг гәрарына ҝәлмисән. Анҹаг бир сөз сорушмаг истәјирәм. Сән нијә вәфтиз олунмаг истәјирсән?» Ағсаггалын суалы јериндә иди. Сөзсүз ки, бүтүн дүнјада һәр ил минләрлә ҝәнҹин вәфтиз олундуғуну ҝөрмәк бизи чох севиндирир (Ваиз 12:1). Бунунла белә, валидејнләр вә јығынҹағын ағсаггаллары әмин олмаг истәјирләр ки, ҝәнҹләр бу гәрары өз хошлары илә вермәклә јанашы, һәм дә дүшүнүлмүш шәкилдә верибләр.\n2 Аллаһын Кәламы ҝөстәрир ки, һәср олунма вә вәфтиз мәсиһи јолунун башланғыҹыдыр. Бу јолда инсан һәм Јеһовадан хејир-дуалар алыр, һәм дә Шејтанын һүҹумларына мәруз галыр (Мәс. 10:22; 1 Бут. 5:8). Буна ҝөрә дә валидејнләр өвладларына Мәсиһин шаҝирди олмағын нә демәк олдуғуну баша салмалыдырлар. Әҝәр ҝәнҹин валидејнләри һәгигәтдә дејилсә, онда јығынҹағын ағсаггаллары она Аллаһа һәср олунмағын вә вәфтиз олунмағын мәнасыны изаһ етмәлидир. (Лука 14:27—30 ајәләрини охујун.) Тикинтини мүвәффәгијјәтлә баша чатдырмаг үчүн иши планлашдырмаг ваҹиб олдуғу кими, Јеһоваја «ахыра кими» садиг галмаг үчүн дә һазырлашмаг лазымдыр (Мәт. 24:13). Бәс өмүр боју Јеһоваја хидмәт етмәјә әзмли олмаг үчүн ҝәнҹләр өзләри нә едә биләрләр? Ҝәлин бахаг.\n3. а) Иса Мәсиһлә һәвари Бутрусун сөзләриндән вәфтизин ваҹиблији барәдә нә өјрәнирик? (Мәт. 28:19, 20; 1 Бут. 3:21). б) Бу мәгаләдә һансы суаллары арашдыраҹағыг вә нә үчүн?\n3 Ола билсин, сиз дә ҝәнҹсиниз вә вәфтиз олунмаг барәдә дүшүнүрсүнүз. Бу, чох тәрифәлајигдир. Јеһованын Шаһиди кими вәфтиз олунмаг бөјүк шәрәфдир. Үстәлик, мәсиһи олмаг үчүн вәфтиз олунмаг тәләбдир. Һәмчинин бу, хиласа апаран јолда ваҹиб бир аддымдыр (Мәт. 28:19, 20; 1 Бут. 3:21). Сиз вәфтиз олунанда Јеһоваја әбәдијјән хидмәт етмәји вәд етдијинизи ҝөстәрәҹәксиниз. Јәгин ки, вердијиниз вәдә садиг галмаг истәјәрсиниз. Буна ҝөрә дә бу ваҹиб аддымы атмаздан әввәл јахшы һазырлашмаг лазымдыр. Нөвбәти суаллар вәфтиз олунмаға һазыр олуб-олмадығынызы ҝөрмәјә көмәк едәҹәк: 1) Бу гәрары вермәк үчүн кифајәт гәдәр јеткинәм? 2) Вәфтиз олунмағы үрәкдән арзулајырам? 3) Јеһоваја һәср олунмағын нә демәк олдуғуну баша дүшүрәм? Ҝәлин бу суаллары арашдыраг.\nЈЕТКИНЛИК НӘ ДЕМӘКДИР?\n4, 5. а) Нәјә ҝөрә вәфтиз олунмаг үчүн јашҹа бөјүк олмаг тәләб дејил? б) Мәсиһинин јеткин олмасы нә демәкдир?\n4 Мүгәддәс Китабда дејилмир ки, јалныз јашы чох олан адамлар, јахуд һәдди-бүлуға чатанлар вәфтиз олунмалыдыр. Мәсәлләр 20:11 ајәсиндә јазылыб: «Һәтта ушаг да әмәлләриндән таныныр, отурушу-дурушу тәмизми, дүрүстмү бәлли олур». Јашы аз оланлар да дүзүн давранмағын, Јарадана һәср олунмағын нә демәк олдуғуну баша дүшә биләр. Беләликлә, јеткин олдуғуну ҝөстәрән вә өзүнү Јеһоваја һәср едән ҝәнҹ вәфтиз олуна биләр. Бу, һәтта онун үчүн ваҹибдир (Мәс. 20:7).\n5 Бәс јеткинлик нә демәкдир? Бу, садәҹә инсанын физики ҹәһәтдән бөјүмәси демәк дејил. Мүгәддәс Китабда дејилир ки, јеткин инсан «ағлыны даима ишләтмәклә ону јахшыны писдән ајырмаға өјрәшдириб» (Ибр. 5:14). Беләликлә, јеткин инсан Јеһованын ҝөзүндә нәјин дүзҝүн олдуғуну билир вә бу ҹүр давранмаға гәрарлыдыр. Буна ҝөрә дә белә адамлар тез алданыб јолларыны азмырлар, нә дә онлары дүзҝүн давранмаг үчүн һәр дәфә бизләмәк лазым ҝәлмир. Мәнтигәујғундур ки, вәфтиз олунан ҝәнҹдән јанында валидејнләри, јахуд бөјүкләрдән кимсә олмајанда белә Аллаһын ганунларына ујғун һәрәкәт етмәси ҝөзләнилир. (Филиппилиләрә 2:12 ајәси илә мүгајисә един.)\n6, 7. а) Бабилдә оларкән Дәнјалын үзләшдији чәтинликләри данышын. б) Дәнјал јеткин олдуғуну неҹә ҝөстәрди?\n6 Бәс ҝәнҹләр јеткин ола биләрләр? Ҝәлин Мүгәддәс Китабдан Дәнјал пејғәмбәрин нүмунәсинә бахаг. Ону јенијетмә оланда зорла валидејнләриндән ајырыб Бабилә сүрҝүн етмишдиләр. Дәнјал бирдән-бирә тамамилә башга әхлаг дәјәрләри олан инсанларын арасына дүшмүшдү. Онун вәзијјәтини бир шеј дә чәтинләшдирирди: Бабилдә онунла хүсуси бир шәхс кими рәфтар едирдиләр. О, падшаһын һүзурунда дурмаг үчүн сечилән ҝәнҹләрдән бири иди (Дән. 1:3—5, 13). Бабилдә Дәнјалын гаршысында Исраилдә һеч вахт ачылмајан имканлар ачылмышды.\n7 Ҝәнҹ Дәнјал бүтүн бунлара неҹә јанашды? Бабилин әзәмәти, дәбдәбәси онун ҝөзләрини гамашдырды? Јени мүһитин ону дәјишмәсинә, иманыны мәһв етмәсинә јол верди? Хејр. Мүгәддәс Китабда дејилир ки, Бабилдә оланда Дәнјал үрәјиндә гәт етди ки, јалан ибадәтлә бағлы һеч бир шејлә өзүнү мурдарламасын (Дән. 1:8). Дәнјал сөзүн әсил мәнасында јеткин иди!\nЈеткин ҝәнҹ өзүнү ибадәт евиндә Аллаһын досту, мәктәбдә исә дүнјанын досту кими апармыр (8-ҹи абзаса бахын)\n8. Дәнјалын нүмунәсиндән нә өјрәнирик?\n8 Дәнјалын нүмунәсиндән нә өјрәнирик? Әввәла, јеткин ҝәнҹ өз әгидәсиндә мөһкәмдир. О, әтраф мүһитә ујғунлашмаг үчүн бугәләмун кими рәнҝдән-рәнҝә дүшмүр. Ибадәт евиндә өзүнү Аллаһын досту кими, мәктәбдә исә дүнјанын досту кими апармыр. О, һәрдәмхәјал дејил, һәтта иман сынағы заманы да мәсләкиндән дөнмүр. (Ефеслиләрә 4:14, 15 ајәләрини охујун.)\n9, 10. а) Сонунҹу дәфә иманы сынаға чәкиләндә неҹә даврандығы барәдә дүшүнмәјин ҝәнҹә һансы фајдасы вар? б) Вәфтиз нә демәкдир?\n9 Камил инсан јохдур. Ҝәнҹләр дә бөјүкләр кими вахташыры сәһвләрә јол верирләр (Ваиз 7:20). Бунунла белә, вәфтиз барәдә дүшүнәркән јахшы олар ки, өзүнүзү тәһлил едәсиниз: нә дәрәҹәдә Јеһованын ганунларына бағлы галмаг әзминдәсиниз? Өзүнүздән сорушун: «Мән артыг нечә мүддәтдир Аллаһын ганунларына риајәт едирәм?» Сонунҹу дәфә иманыныз сынаға чәкиләндә неҹә даврандығыныз барәдә дүшүнүн. Ағлынызы ишләдәрәк јахшыны писдән ајыра билмишдиниз? Бәс әҝәр Шејтанын дүнјасында, Дәнјал кими, сизинлә дә хүсуси инсан кими рәфтар едирләрсә, онда неҹә? Истәкләриниз Јеһованын ирадәсинә зидд ҝедәндә белә Онун ирадәсини гавраја билирсиниз? (Ефес. 5:17).\n10 Бу суаллар шәхси суаллар олса да, сизә көмәк едәҹәк ки, вәфтизә дүзҝүн нөгтеји-нәзәрдән јанашасыныз. Јухарыда гејд етдијимиз кими, вәфтиз сизин Јеһоваја ваҹиб бир вәд вердијинизи символизә едир. Бу вәд Ону әбәдијјән бүтүн гәлбинизлә севәҹәјиниз вә хидмәт едәҹәјиниз вәдидир (Марк 12:30). Вәфтиз олунан һәр кәс вердији вәдә садиг галмаға гәрарлы олмалыдыр. (Ваиз 5:4, 5 ајәләрини охујун.)\nВӘФТИЗ ОЛУНМАҒЫ ҮРӘКДӘН АРЗУЛАЈЫРСЫНЫЗ?\n11, 12. а) Вәфтиз барәдә дүшүнән кәс нәјә әмин олмалыдыр? б) Вәфтизә Јеһова кими јанашмаға сизә нә көмәк едә биләр?\n11 Мүгәддәс Китабда дејилир ки, Јеһованын халгы, ҝәнҹләр дә дахил олмагла, хидмәт етмәјә һазыр олаҹаг (Зәб. 110:3). Әҝәр вәфтиз олунмаг барәдә дүшүнүрсүнүзсә, әмин олмалысыныз ки, буну үрәкдән арзулајырсыныз. Бунун үчүн өзүнүзү јохламалысыныз. Әҝәр һәгигәтдә бөјүмүсүнүзсә, бу, хүсусилә ваҹибдир.\n12 Илләр әрзиндә јәгин ки, чохларынын вәфтиз олундуғуну ҝөрмүсүнүз. Ола билсин, онларын арасында һәмјашыдларыныз, баҹы-гардашыныз олуб. Белә олан һалда еһтијатлы олмаг лазымдыр. Чүнки сиздә јанлыш олараг белә тәсәввүр јарана биләр ки, һамы һәдди-бүлуға чатанда вәфтиз олунмалыдыр. Вәфтизә Јеһова кими јанашдығыныза неҹә әмин ола биләрсиниз? Вәфтиз олунмағын нәјә ҝөрә ваҹиб олдуғу барәдә тез-тез дүшүнүн. Бу вә нөвбәти мәгаләдә бунун бир нечә сәбәбини ҝөрәҹәксиниз.\n13. Вәфтиз олунмағы үрәкдән арзуладығынызы неҹә мүәјјән едә биләрсиниз?\n13 Вәфтиз олунмағы үрәкдән арзуладығынызы бир нечә јолла мүәјјән едә биләрсиниз. Мәсәлән, әҝәр Јеһоваја хидмәт етмәји үрәкдән арзулајырсынызса, бу, өзүнү дуаларынызда бүрузә верәҹәк. Ҝүн әрзиндә нечә дәфә Јеһоваја дуа едирсиниз? Бәс дуаларыныз нә дәрәҹәдә конкретдир? Бундан Јеһова илә мүнасибәтләринизин нә гәдәр јахын олдуғу бәлли олур (Зәб. 25:4). Јеһова чох вахт дуаларымыза диггәтимизи Мүгәддәс Китаба јөнәлдәрәк ҹаваб верир. Буна ҝөрә дә Мүгәддәс Китабы неҹә мүталиә етдијинизә фикир верин. Чүнки бу ҝөстәрир ки, сиз һәгигәтән дә Јеһоваја јахынлашмаг вә сидги-үрәкдән Она хидмәт етмәк истәјирсиниз, ја јох (Јуш. 1:8). Өзүнүздән сорушун: «Дуаларым нә дәрәҹәдә конкретдир? Мүгәддәс Китабы мүнтәзәм олараг мүталиә едирәм?» Әҝәр аиләниздә аиләви ибадәт кечирилирсә, дүшүнүн: аиләви ибадәтдә һәвәслә иштирак едирсиниз? Бу суаллара вердијиниз ҹавабдан вәфтиз олунмағы үрәкдән истәјиб-истәмәдијиниз ајдын олаҹаг.\nҺӘСР ОЛУНМАГ НӘ ДЕМӘКДИР?\n14. Һәср олунма илә вәфтиз арасындакы фәрги изаһ един.\n14 Бәзи ҝәнҹләр һәср олунма илә вәфтизин фәргини баша дүшмүр. Мәсәлән, бәзиләри дејир ки, Јеһоваја һәср олунублар, амма вәфтиз олунмаға һәлә һазыр дејилләр. Анҹаг бу, неҹә мүмкүндүр? Инсан Јеһоваја һәср олунанда дуа едиб дејир ки, әбәдијјән Она хидмәт едәҹәк. Вәфтиз олунанда исә Јеһоваја һәср олундуғуну инсанлара ҝөстәрир. Беләликлә, вәфтиз тәкликдә дуа едиб өзүнү Јеһоваја һәср етдијини ҹамаат гаршысында бәјан етмәкдир. Вәфтиз олунмаздан әввәл Аллаһа һәср олунмағын нә демәк олдуғуну баша дүшмәк лазымдыр.\n15. Һәср олунма нә демәкдир?\n15 Садә диллә десәк, өзүнүзү Јеһоваја һәср едәндә артыг һәјатыныз өз әлиниздә олмур. Сиз Јеһоваја вәд едирсиниз ки, Онун ирадәсини јеринә јетирмәји һәјатынызда һәр шејдән үстүн тутаҹагсыныз. (Мәтта 16:24 ајәсини охујун.) Әслиндә, һәр бир вәдә ҹидди јанашмаг лазымдыр, о ки галмышды Јеһова Аллаһа верилән вәдә! (Мәт. 5:33). Бәс өзүнүзү инкар етдијинизи, Јеһоваја мәхсус олдуғунузу неҹә ҝөстәрә биләрсиниз? (Ром. 14:8).\n16, 17. а) Өзүнү инкар етмәк нә демәкдир? б) Инсан өзүнү Јеһоваја һәср едәндә маһијјәт етибарилә нә дејир?\n16 Тутаг ки, достунуз сизә автомобил һәдијјә едир. Машынын сәнәдләрини сизә вериб дејир: «Машын сәниндир». Анҹаг сонра әлавә едир: «Ачарлар мәндә галаҹаг. Машыны да өзүм сүрәҹәјәм». Белә «һәдијјә»јә нә дејәрдиниз? Бәс достунуз барәдә нә фикирләшәрдиниз?\n17 Инсан һәјатыны Јеһоваја һәср едәндә Она дејир: «Һәјатымы Сәнә верирәм, мән артыг Сәнә мәхсусам». Јеһова һаглы олараг һәмин адамдан вердији вәдә садиг галмағы ҝөзләјир. Бәс әҝәр бу адам иманына шәрик олмајан кәслә ҝөрүшәрәк икили һәјат сүрмәјә башласа, јахуд ҹанла-башла хидмәт етмәјә, јығынҹаглара ҝәлмәјә мане олан ишә дүзәлсә, онда неҹә? Белә адам автомобили вериб, ачарлары өзүндә сахлајан адама бәнзәмәз? Өзүнү Јеһоваја һәср едән адам маһијјәт етибары илә Она дејир: «Һәјатым артыг мәнә јох, Сәнә мәхсусдур. Әҝәр Сәнин истәјинлә мәним истәјим үст-үстә дүшмәсә, һәмишә Сәнин дедијин олаҹаг». Иса да мәһз бу ҹүр дүшүнүрдү. О, јер үзүндә оланда демишди: «Мән өзүмүн јох, мәни ҝөндәрәнин ирадәсини јеринә јетирмәк үчүн ҝөјдән ҝәлмишәм» (Јәһ. 6:38).\n18, 19. а) Роза вә Кристоферин сөзләриндән вәфтиз олунмағын инсана хејир-дуа ҝәтирдији неҹә ҝөрүнүр? б) Вәфтиз олунмаг барәдә нә дүшүнүрсүнүз?\n18 Вәфтиз чох ҹидди аддымдыр. Һеч кәс буна башдансовду јанашмамалыдыр. Ејни заманда өзүнү Јеһоваја һәср етмәк, вәфтиз олунмаг бөјүк шәрәфдир. Јеһованы севән, һәср олунмағын мәнасыны баша дүшән ҝәнҹләр вәфтиз олунмаға тәрәддүд етмирләр. Вәфтиз олунанлар исә һеч вахт бу гәрарларына ҝөрә пешманчылыг чәкмирләр. Роза адлы вәфтиз олунмуш јенијетмә дејир: «Мән Јеһованы севирәм. Һеч нә мәни Она хидмәт етмәк гәдәр хошбәхт едә билмәз. Һәлә һеч бир гәрарымын дүзҝүнлүјүнә вәфтиз олунмаг гәрары гәдәр архајын олмамышам».\n19 Бәс мәгаләнин әввәлиндә ады чәкилән Кристофер барәдә нә демәк олар? О, 12 јашында оланда вәфтиз олунмаг гәрарына ҝәлмишди. Инди дејир ки, бу гәрарына ҝөрә чох севинир. Кристофер 17 јашында өнҹүл хидмәтинә башламышды, 18 јашында јығынҹаг хидмәтчиси тәјин олунмушду, бу ҝүн исә Бејтелдә хидмәт едир. О дејир: «Вәфтиз олунмаг гәрары дүзҝүн гәрар иди. Һәјатым Јеһова үчүн, Онун тәшкилаты үчүн чалышмагдан ибарәтдир вә бу, мәнә бөјүк севинҹ бәхш едир». Әҝәр сиз дә вәфтиз олунмаг барәдә дүшүнүрсүнүзсә, буна неҹә һазырлаша биләрсиниз? Бу суала нөвбәти мәгаләдә ҹаваб вериләҹәк.


Q=17	C=5	SS=1	LS=11	PS=0	DC=0	LC=0	SD=0	BS=9	G0=9	G1=3	G2=1	DLID=az_RU	BODY=“ББС” Д. Трампы ифша етди. 250 ИШИД-чи АБШ-ын јардымы илә Ригга шәһәриндән евакуасија едилди – Видео\nNoyabr 16, 2017 - 3:52 PM\nББС каналынын мүхбири јараглылары автобус вә јүкмашынларында дашыјан шоферләр илә мүсаһибә апарыб. Шоферләрдән бири белә билдириб: “Евакуасија Октјабр ајынын 12-дән башлајараг 3 ҝүн давам етди. Риггә шәһәринә дахил оларкән елә дүшүнүрдүк ки, узағы 200 нәфәрә јахын сивил вәтәндашы евакуасија едәҹәјик. Лакин тәкҹә мәним автобусума 112 нәфәр минмишдир. Вә ИШИД үнсүрләри хејли сајда ағыр вә јүнҝүл силаһлар да өзләри илә дашыјырды...”\nNoyabr 6, 2017 - 3:53 PM\nТрампын гәрарҝаһ рәһбәри чиркли пулларын јујулмасында иттиһам олунур\nТәһгигаты апаран хүсуси прокурор Роберт Мүллерин офиси иттиһамларын мәзмуну барәдә мәлумат јајыб.\nOktyabr 30, 2017 - 9:44 PM\nИттиһамлар арасында АБШ-а гаршы ҝизли сөвдәләшмә, чиркли пулларын јујулмасы мәгсәдилә әлбир олма, гејдијјат олмадан хариҹи аҝент кими фәалијјәт ҝөстәрмә, хариҹи банклардакы вәсаитләр барәдә һесабат тәгдим етмәмә кими мәсәләләр вар.\nКанада полис рәиси Чарлз Боурдлу: “Полисин үмуми сијасәтинин мәдәни вә дини фәрглиликләрә һөрмәт ҝөстәрмәкдир. Анҹаг полис ганунларына ҝөрә, полис гүввәләринин униформалары пешәләринә ујғун олмалыдыр”.\nАБШ-ын тәгрибән 200 тәјјарәси дөјүшә һазыр дејил\nOktyabr 19, 2017 - 10:47 PM\nЕкспертләр бу тәјјарәләрин јалныз һава шоулары вә тәлимләрдә истифадә олунаҹағыны дүшүнүр.\nКанадада Монреал шәһәриндә әзадарлыг кечирилир/ФОТО\nSentyabr 27, 2017 - 11:35 PM\nМонреал шәһәриндә әзадарлыг кечирилир\nКанаданын Торонто шәһәриндә әза мәрасими кечирилир/ Фото\nSentyabr 26, 2017 - 8:20 PM\nКанаданын Торонто шәһәриндә јашајан мүсәлманлар Имам Һүсејн вә диҝәр Кәрбәла шәһидләри үчүн әза мәрасимләри тәшкил едир.\nБејнәлхалг Иҹтимаијјәтдән Тәләб\nБМТ-дән инсан гатилинә сон шанс верилиб\nSentyabr 18, 2017 - 2:30 PM\nБирләшмиш Милләтләр Тәшкилатынын баш катиби Антонио Гутеррес Мјанмарын Нобел мүкафатлы ХИН рәһбәри Аунг Сан Суу Чиинин өлкәдәки вәзијјәти әксинә чевирмәсини ҝөзләдијини билдирәрәк, "Бир шансы вар, буну етмәк үчүн сон шансыдыр", - дејиб.\nSentyabr 7, 2017 - 5:23 PM\nШимали Кореја бејнәлхалг баллистик ракетә монтаж едилә билән һидроҝен бомбасыны сынагдан кечириб.\nЈәһуди мәншәли иргчиләр АБШ-да ганлы гаршыдурманы пик һәддә чатдырды – Фото\nSentyabr 3, 2017 - 6:26 PM\nБелә ки, јәһуди вә христиан мәншәли олан ағ иргчиләр, насистләр, ифрат сағчылар анти-фашистләр вә сол мејилли гүввәләрлә үз-үзә ҝәлмишләр.\nТехас Мәсҹидләри “Һарвеј Фыртынасы”надан әзијјәт чәкән инсанлара јер верди – Фото\nҺоустон мәнтәгәсиндә јүзләрлә инсан 12 мүхтәлиф Мәсҹидләрдә јерләшдирилибләр.\nAvqust 31, 2017 - 3:00 PM\nҺоустон Ислам Тәшкилатынын мүдири Мәсрур Ҹавад Хан билдириб: “Мәсҹидләрдә јер вердијимиз инсанларын һаммысы Мүсәлман дејил. Онлардан бир чохлары гејримүсәлманлардыр. Гачгынлар Мәсҹидләрдә ичмәли су, хөрәк вә зәрури јашајыш аваданлыглары илә тәмин едилирләр.”\nЕтирафлар давам етмәкдәдир: Вашингтон илә Әр-Ријад Суријанын ҝәләҹәјини Б.Әсәдсиз ҝөрмүр\nАдил Әл-Ҹүбејр мүхалифләрә ачыг шәкилдә Әсәдин галаҹағыны билдирсә дә мүхалифләрин буну гәбул етмәси чәтин бир һалдыр.\nAvqust 26, 2017 - 9:17 PM\nАБШ-ын Суријадакы сабиг сәфири Роберт Форд: "Инди Бәшәшар Әсәди вәзифәсиндән чыхараҹаг һеч бир һәрби гүввә вә иттифаг јохдур. Башда Америка олмагла, һәр кәс Әсәдин галмалы олдуғуну баша дүшдү".\nО ҹүмләдән “Трамп вә расисим” адлы бу карикатура Као Гомезин хәлг етдији әсәрдир.\nАғ евдә истефалар силсиләси. Трамп һөкумәти ҝүлүш објектинә чеврилиб\nAvqust 21, 2017 - 12:35 PM\nАғ евдә нөвбәти истефа Доналд Трампын сосиал шәбәкәләрдә ҝүлүш објектинә чеврилмәсинә сәбәб олуб.\nДемократијанын пик һәдди. АБШ-да иргчилијә гаршы митингиндә 27 нәфәр сахланылыб – Фото\nАБШ полиси бәзи шәхсләр илә, гаршыдурма јаратмаг ҹәһдинә ҝөрә дә, иттиһам олунур.\nAvqust 20, 2017 - 7:48 PM\nМәлумата ҝөрә, сахланыланлара гаршы хулиганлыг вә диҝәр позунтуларла бағлы иттиһамлар ирәли сүрүлсә дә, минтинг иштиракчылары буну АБШ дөвләтинин иргчи сијасәтләринин нөвбәти давамы кими гијмәтләндирибләр.\nНју-Јоркда Трамп әлејһинә аксија кечирилир\nAvqust 15, 2017 - 4:16 PM\nРефусе Раҹисм” тәшкилаты Вирҹинија штатынын Шарлотсвилл шәһәриндә ифрат сағчыларын мүтәшәккил сурәтдә күчәјә чыхараг аксија кечирә билмәләри вә Трампын Шимали Корејаја гаршы сәсләндирдији сәрт ифадәләри писләјиб. Тәшкилат үзвләри һесаб едир ки, Трампын сөзләри милјонларла инсанын һәјатына тәһлүкә кәсб едә биләр.\nАБШ вә Шимали Кореја\nАБШ вә Шимали Кореја һаггында шок ҝерчәк\nAvqust 12, 2017 - 4:03 PM\nАмерикан хәбәр аҝентлији Associated Press-ин (АP) хәбәринә ҝөрә, ики өлкә ајлардыр дипломатик данлшыгларла мәшҝулдур.\nБәсрә көрфәзи сәмаларында ҝәрҝинлик: Иран, АБШ гырыҹысына 30 метр јахынлашды\nAvqust 8, 2017 - 9:40 PM\nФ-18 АБШ гырыҹысына 30 метрә гәдәр јахынлашан һава васитәси, ону тәгиб едиб.\nАвстралијада АБШ һәрби тәјјарәси дүшдү\nAvqust 6, 2017 - 4:27 PM\nАБШ Паҹифиҹ Донамасындан едилән шәрһә ҝөрә, гәзада 23 дәниз пијадасы гуртарылыб, 3 нәфәр исә иткин дүшүб.\nЈәһуди иргчиләр АБШ-ын Миннеаполис шәһәриндә Мүсәлман гәбирстанлығыны гарәт едиб дағыдыблар – Фото\nAvqust 2, 2017 - 1:21 PM\nАмерика Мүсәлманларынын Шурасынын мәсул шәхсләри вердикләри ачыгламада геjд едибләр ки, гарәтчиләр Касл Рок мәнтәгәсиндәки әл Мәғфирә гәбристанлығына сохулараг диварлара рәнҝләр сәпиб мүхтәлиф тәһгиредиҹи сөjүшләр вә ифадәләр jазыблар.\nАБШ ҹасус хидмәтчиәри Венесуелада полис әмәкдашларыны jандырмаг истәдиләр – Видео\nİyul 31, 2017 - 5:01 PM\nГеjд едәк ки, хариҹи кәшфижжат органларына табе гүввәләр ижулун 30-да Венесуелада кечириләҹәк парламент сечкиләринә “етираз әламәти” олараг пажтахт Каракасын вә өлкәнин диҝәр шәһәрләринин күчәләриндә баррикадалар гурмаға башлажыблар.\nАБШ Венесуелада вәзиjjәти ҝәрҝинләшдирир, өлән вә jараланан вардыр - видео\nХариҹи кәшфиjjата гуллуг едән мүхалифәт күчәләрдә баррикадалар гурур.\nİyul 29, 2017 - 10:41 PM\nХариҹи үнсүрләрә табе гүввәләрин топлашдығы әразиләрдә һүгуг-мүһафизә органларынын әмәкдашлары онлары дағытмаг үчүн ҝүҹдән истифадә едирләр. Өлән вә jаралананлар вардыр. Онларла иғтишашчы һәбс едилиб.\nКалифорнијада ҹүһүд иргчиләри Гурани Кәримә гаршы ҝөрүнмәмиш тәһгир едибләр – Фото\nПолис Гурани Кәримин сәһифәләринә тәһгиредиҹи сөзләрин вә сөјүшләрин јазыллыдығыны мүшаһидә етди.\nİyul 24, 2017 - 7:39 PM\nСакраменто шәһәр полиси: “Баш верән һадисәдә һеч бир ҹинајәт мотиви ашкарланмајыб (!). Вә бу һадисәни һеч бир вәҹһлә нифрәтедиҹи ҹинајәтләр фонуна јазмаг олмаз.”\nҸони Исаксон: Јәмәнин сүлһ мәсәләсиндә С.Әрәбистаны вә БӘӘ-дән истифадә олунмамалыдыр\nİyul 20, 2017 - 5:41 PM\nБМТ тәрәфиндән гәтнамәнин гәбул олмасыны истәјән Исаксон, буну бөһран һәлли вә сијаси һәлл јолуна чатмаг үчүн јеҝан вариант олмасыны билдириб.\nТрамп, Франса президентинин ханымына сөјләдији сөзләрә ҝөрә әхлагсыз адландырылыб\nİyul 20, 2017 - 5:29 PM\nАБШ президенти Доналд Трамп Франсада сәфәрдә оларкән һәмкары Емануел Макронун һәјат јолдашы Бриҹит Макрона, “ҝөзәл физики формадасыныз” сөјләјиб.\nАБШ полиси өлдүрдүјү шәхсин аиләсинә 15 милјон доллар өдәјәҹәк\nТомас 2013-ҹү илдә полислә јаранан гаршыдурма әснасында сержант Бриан Маркерт тәрәфиндән өлдүрүлмүшдү.\nİyul 16, 2017 - 7:33 PM\nГејд едәк ки, бундан онҹә АБШ-ын Висконсин әјаләтиндә дә федерал мәһкәмә 2 полис тәрәфиндән өлдүрүлән бир гадынын аиләсинә 7 милјон доллар мәбләғиндә тәзминат өдәнилмәси барәдә гәрар вермишди.\nАБШ-ын Суријадакы сон сәфири: Биз хәта етдик. Ојун битди. АБШ Ирана мәғлуб олду!\nАБШ-ын Суријадакы сон сәфири бу өлкәдә ҝедән һадисәләрин пәрдәархасы мәгамларындан сөз ачыб.\nİyul 5, 2017 - 11:00 PM\nРоберт Форд: “Иран Ислам Республикасы 1983-ҹү илдә Ливанын пајтахты Бејрут шәһәриндә олдуғу кими, америкалылары Шәрги Суријадан да ҝери чәкилмәјә мәҹбур едәҹәк.”\nТрамп Гәтәр әмирини Вашингтона дәвәт етди, рәдд ҹавабы алды\nİyun 9, 2017 - 7:18 PM\nТрамп Гәтәр әмирини Вашингтона дәвәт етди, рәдд ҹавабы алды:"Белә вәзијјәтдә өлкәни тәрк етмәрәм"\nАмерика Сурија ордусуна гаршы нөвбәти һүҹум акты һәјата кечиртди\nİyun 7, 2017 - 4:10 PM\nСурија силаһлы гүввәләринин баш гәрарҝаһы төрәдилән тәҹавүзүн мүгабилиндә вериләҹәк әксүл-әмәл барәдә хәбәрдарлыг едиб.


Q=5	C=2	SS=2	LS=2	PS=0	DC=0	LC=0	SD=0	BS=1	G0=59	G1=47	G2=21	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Македонија Мјанма Непал Нидерланд Ниҝериа пиҹини Норвеч Понапе Самоа Соломон Адалары пиҹини Тонга Тувалу Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман ами амһара африкаанс ајмара баса (Камерун) башгырд бенгал бикол болгар булу варај волајта га ган гарифуна гуарани гуҹарат гырғыз дуала дхолуо еве едо ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан ҝүрҹү ҹола Һаити креолу һауса һереро һилигајнон һинд һири-моту әрәб өзбәк\nӨЗҮ өзүнә инана билмир. Рома валисинин һүзуруна чыхмаға неҹә ҹәсарәт тапа билди? Ахы Понти Пилатын тәрс олдуғу һамыја мәлум иди. Амма пејғәмбәри ләјагәтлә дәфн етмәк үчүн кимсә бу аддымы атыб Пилатдан ҹәсәди истәмәли иди. Вали илә ҝөрүш дүшүндүјү гәдәр чәтин кечмир. Пилат нәсрани Исанын өлдүјүнү дәгигләшдирәндән сонра Јусифә рүсхәт верир. Бу, ҹүзи дә олса, гәлби јаралы Јусифә ҝүҹ верир; о, валинин һүзурундан мүрәххәс олуб едам јеринә тәләсир (Марк 15:42—45).\nБәс ариматајлы Јусиф ким иди?\nИса Мәсиһлә ону нә бағлајырды?\nБу һекајә бизим үчүн һансы мараг кәсб едир?\nМаркын гәләмә алдығы Инҹилдә Јусифин «Шуранын һөрмәтли үзвү» олдуғу дејилир. Бурада Шура дејиләркән Синедрион, јәни јәһудиләрин али мәһкәмәси вә али идарә органы нәзәрдә тутулур (Марк 15:1, 43). Бурадан мәлум олур ки, Јусиф халгын рәһбәрләриндән бири иди. Рома валисинин һүзуруна чыха билмәси елә бунунла изаһ едилир. Онун варлы олмасы да сөзсүз ки, тутдуғу бу вәзифә илә бағлы иди (Мәт. 27:57).\nМәсиһин шаҝирди олдуғуну демәјә ҹәсарәтимиз вар?\nСинедрион Исаја гәним кәсилмишди, онун өлдүрүлмәси үчүн тәдбир төкүрдү. Јусиф исә Шура јолдашларынын әксәријјәтиндән фәргли олараг, «салеһ вә хејирхаһ бир адам» иди; онлардан дүрүстлүјү, мөминлији илә сечилир, Аллаһын бујругларына сидги-үрәклә бојун әјирди (Лука 23:50). Јусифин һәмчинин «Аллаһын Падшаһлығыны ҝөзлә»дији дејилир. Чох ҝүман ки, һагг, әдаләт ешги ону Исанын тәлиминә ҹәзб едиб шаҝирди олмасына сәбәб олмушду (Марк 15:43; Мәт. 27:57).\nЈәһја 19:38 ајәсиндә гејд олунур ки, Јусиф Исанын шаҝирди олдуғуну «јәһудиләрин горхусундан ҝизли» сахлајырды. О, нијә онлардан горхурду? Јәһудиләр Исаја нифрәт едирдиләр. Онлар сөз гојмушдулар ки, Исаја иман едән һәр кәс синагогдан говулсун (Јәһ. 7:45—49; 9:22). Синагогдан говулмаг исә рүсвајчылыг иди. Белә инсандан һамы јан ҝәзир, она һәгарәт едирди. Јусифин тәрәддүдләринә сәбәб дә елә бу иди. Онун үчүн Исаја иманыны ачыг етираф етмәк мәнсәбини, ад-саныны итирмәк демәк иди.\nИки даш арасында галан тәк Јусиф дејилди. Јәһја 12:42 ајәсиндә дејилир ки, «рәһбәрләрин ичиндән чохлары [Исаја] иман етди, амма фәрисиләрин горхусундан буну бүрузә вермәдиләр, чүнки синагогдан говулмаг истәмирдиләр». Һәмин рәһбәрләрдән бири Синедрион үзвү Никодем иди (Јәһ. 3:1—10; 7:50—52).\nЈусиф исә «шаҝирд» иди. Анҹаг буну ачыг билдирмәјә үрәк еләмирди. Бу, ҹидди мәсәлә иди. Ахы Иса Мәсиһ демишди ки, «ким инсанларын гаршысында мәни таныдығыны етираф етсә, мән дә ҝөјдәки Атамын гаршысында ону таныдығымы етираф едәҹәјәм. Амма ким инсанларын гаршысында мәни данса, мән дә ҝөјдәки Атамын гаршысында ону данаҹағам» (Мәт. 10:32, 33). Дүздүр, Јусиф Исаны данмырды, амма ону таныдығыны да етираф етмәјә ҹүрәт еләмирди. Бәс бизим барәмиздә нә демәк олар?\nГејд етмәк лазымдыр ки, Јусиф Синедрионун Исаја гаршы гурдуғу суи-гәсдә гол гојмамышды (Лука 23:51). Бәзи фәрзијјәләрә ҝөрә, о, Мәсиһин мәһкәмә иҹласында иштирак етмәмишди. Һәр неҹә олса да, әминликлә демәк олар ки, әдаләтин амансызҹасына тапдаландығынын шаһиди олан Јусифин үрәји ган ағлајырды. Тәәссүф ки, о һеч нәји дәјишә билмәзди.\nБунун үстүндән чох кечмир ки, Јусиф горхуларына үстүн ҝәлир вә Ағанын шаҝирдләринә гошулур. Мүгәддәс Китабда дејилир ки, Исанын едамындан сонра «О, ҹәсарәтини топлајыб Пилатын јанына ҝетди вә ондан Исанын ҹәсәдини истәди» (Марк 15:43).\nЈусиф Исанын өлдүјүнү Пилатдан габаг билирди (Марк 15:44). Бу исә она дәлаләт едир ки, о, Мәсиһин едамынын шаһиди олмушду. Бәлкә, елә о дәһшәтли сәһнә онун виҹданыны тәрпәтмиш, гәти аддым атмалы олдуғуну анламаға сөвг етмишди? Бәлкә дә. Ән азындан ону дејә биләрик ки, нәсә ону һәрәкәтә вадар етмишди. Артыг о, ҝизли шаҝирд олмаг истәмирди.\nЈәһуди ганунуна әсасән, өлүм һөкмү алмыш инсанын ҹәсәди ҝүн батмамыш басдырылмалы иди (Ган. 21:22, 23). Ромалылар исә ҹәсәди ја дирәкдә чүрүдүр, ја да үмуми мәзара туллајырдылар. Амма Јусифин көнлү разы олмазды ки, пејғәмбәрин ҹәсәди илә бу ҹүр давранылсын. Едам јеринин јахынлығында Јусифин гајада ојулмуш тәзә сәрдабәси вар иди. Бу сәрдабәнин һәлә истифадә олунмадығы она ишарә едир ки, Јусиф Ариматајдан * Јерусәлимә тәзә көчмүшдү вә бураны нәсил сәрдабәси кими истифадә етмәји нәзәрдә тутурду (Лука 23:53; Јәһ. 19:41). Јусифин Иса Мәсиһи өз нәсил сәрдабәсиндә дәфн етмәси алиҹәнаб аддым иди. Үстәлик, бунунла Мәсиһ һаггында дејилмиш пејғәмбәрлик јеринә јетди: «Она... өләндә дөвләтлиләрин јанында јер верилди» (Әшј. 53:5, 8, 9).\nЈеһова илә мүнасибәтимизи һәр шејдән үстүн тутуруг?\nДөрд Мүждәнин дөрдүндә дә гејд олунур ки, Иса Мәсиһин ҹәсәди дирәкдән дүшүрүләндән сонра Јусиф ону зәриф кәтана бүрүдү вә сәрдабәсинә гојду (Мәт. 27:59—61; Марк 15:46, 47; Лука 23:53, 55; Јәһ. 19:38—40). Мүгәддәс Китабда Јусифә Никодемин көмәк етдији ҝөстәрилир. Орада дејилир ки, о, дәфн үчүн әдвијјатлар ҝәтирмишди. Јусиф вә Никодемин тутдуғу вәзифәни нәзәрә алсаг, онлар ҹәсәди тәк башына дашымаз, чох ҝүман ки, бу иши гуллугчулара ҝөрдүрәрдиләр. Бунунла белә, бу ики кишинин ҝөрдүјү тәдбир бөјүк мәрдлик тәләб едирди. Әввәла, она ҝөрә ки, ҹәсәдә тохунан инсан једди ҝүн мурдар сајылырды, тохундуғу һәр шеј дә мурдар олурду (Сај. 19:11; Һәг. 2:13). Бу исә о демәк иди ки, Јусиф вә Никодем Пасха һәфтәси әрзиндә башгаларындан тәҹриддә галмалы, һеч бир бајрам тәдбириндә иштирак етмәмәли идиләр (Сај. 9:6). Бундан башга, Исанын дәфни үчүн вәсатәтчилик едәркән Јусиф билирди ки, һәмкарларынын ришхәнд һәдәфинә чеврилә биләр. Лакин инди о, һәр шејә һазыр иди, өлүнү һөрмәтлә басдырдығына ҝөрә истеһзалара дөзмәјә дә, өзүнү Мәсиһин шаҝирди елан етмәјә дә.\nМәсиһин дәфни илә әлагәдар әһвалатдан башга Ариматајлы Јусифин адына Инҹилин һеч бир јериндә раст ҝәлинмир. Одур ки, бу мөминин һәјатынын сонракы илләри һагда һеч нә дејә билмәрик. Лакин јухарыдакы фактларын ишығында јәгин етмәк олар ки, о, артыг мәсиһи олдуғуну демәкдән чәкинмирди. Әҝәр үзләшдији ҝәрҝин анларда онун иман вә ҹәсарәти зәифләмәјиб, әксинә, артмышдыса, онун бундан сонра да Ағасына садиг галдығыны дүшүнмәјимизә әсас вар.\nГој бу әһвалат бизи өзүмүзү тәһлил етмәјә сөвг етсин. Өзүмүздән сорушаг: «Ад-сан, вәзифә, мал-мүлк, гоһумлуг бағлары, елә азадлығын өзү мәним үчүн Јеһова Аллаһла мүнасибәтимдән үстүн дејил ки?»\n^ абз. 18 Ариматајын Рама (мүасир Рантис) шәһәри олдуғу еһтимал едилир. Јерусәлимдән 35 километр шимал-гәрбдә јерләшән бу шәһәр Ишмуил пејғәмбәрин вәтәни иди (1 Ишм. 1:19, 20).


Q=9	C=7	SS=0	LS=0	PS=3	DC=0	LC=0	SD=0	BS=2	G0=47	G1=16	G2=3	DLID=az_RU	BODY=Јарадылыш 11 | Онлајн Мүгәддәс Китаб | Јени дүнја тәрҹүмәси\nБабил гүлләси (1—4)\nЈеһова дилләри гарышдырыр (5—9)\nСамдан Ибрама гәдәр (10—32)\nТарихин аиләси (27)\nИбрам Урдан чыхыр (31)\n11 Бүтүн јер үзүндә бир дилдә данышыр, ејни сөзләр ишләдирдиләр. 2 Инсанлар Шәргә тәрәф көч едәндә ҝәлиб Шинар+ дијарында бир овалыг тапдылар вә орада мәскән салдылар. 3 Онлар бир-бирләринә дедиләр: «Ҝәлин кәрпиҹ кәсиб биширәк». Беләликлә, кәрпиҹ онлар үчүн дашы, гатран исә палчығы әвәз едирди. 4 Сонра дедиләр: «Ҝәлин шәһәр салаг вә башы ҝөјләрә чатан гүллә тикиб өзүмүзә ад газанаг, даһа јер үзүнә јајылмајаг».+ 5 Јеһова јерә нәзәр салыб* инсан оғулларынын салдығы шәһәри вә тикдији гүлләни ҝөрдү. 6 Онда Јеһова деди: «Бир халгдырлар, дилләри дә ејнидир+ дејә, ҝөр нә етмәјә башлајыблар. Артыг онлар үчүн ағылларына ҝәләни етмәјә һеч бир әнҝәл јохдур; истәдикләрини едәҹәкләр. 7 Ҝәл+ онларын дилини гарышдыраг* ки, бири о биринин нә дедијини баша дүшмәсин». 8 Јеһова онлары орадан бүтүн јер үзүнә сәпәләди+ вә онлар јаваш-јаваш шәһәрин иншасыны дајандырдылар. 9 Буна ҝөрә дә о јерин ады Бабил*+ галды, чүнки Јеһова орада бүтүн дүнјанын дилини гарышдырды вә Јеһова орадан инсанлары бүтүн јер үзүнә сәпәләди. 10 Самын+ тарихчәси беләдир. Дашгындан ики ил сонра, Самын 100 јашы оланда Әрфәһсад+ адында оғлу олду. 11 Әрфәһсад доғуландан сонра Сам 500 ил јашады. Онун башга оғул вә гызлары да олду.+ 12 Әрфәһсад 35 јашында оланда онун Салеһ+ адында оғлу олду. 13 Салеһ доғуландан сонра Әрфәһсад 403 ил јашады. Онун башга оғул вә гызлары да олду. 14 Салеһ 30 јашында оланда онун Абир+ адында оғлу олду. 15 Абир доғуландан сонра Салеһ 403 ил јашады. Онун башга оғул вә гызлары да олду. 16 Абир 34 јашында оланда онун Фалиг+ адында оғлу олду. 17 Фалиг доғуландан сонра Абир 430 ил јашады. Онун башга оғул вә гызлары да олду. 18 Фалиг 30 јашында оланда онун Рәһу+ адында оғлу олду. 19 Рәһу доғуландан сонра Фалиг 209 ил јашады. Онун башга оғул вә гызлары да олду. 20 Рәһу 32 јашында оланда онун Сәруҹ адында оғлу олду. 21 Сәруҹ доғуландан сонра Рәһу 207 ил јашады. Онун башга оғул вә гызлары да олду. 22 Сәруҹ 30 јашында оланда онун Наһур адында оғлу олду. 23 Наһур доғуландан сонра Сәруҹ 200 ил јашады. Онун башга оғул вә гызлары да олду. 24 Наһур 29 јашында оланда онун Тарих+ адында оғлу олду. 25 Тарих доғуландан сонра Наһур 119 ил јашады. Онун башга оғул вә гызлары да олду. 26 Тарихин 70 јашдан сонра Ибрам+, Наһур+ вә Һаран адында оғуллары олду. 27 Тарихин тарихчәси беләдир. Тарихин Ибрам, Наһур вә Һаран адында оғуллары олду. Һаранын Лут+ адында оғлу олду. 28 Һәлә атасы Тарих сағ икән Һаран доғулдуғу өлкәдә — кәлданиләрин+ Ур+ шәһәриндә өлдү. 29 Ибрамла Наһур өзләринә арвад алдылар. Ибрамын арвадынын ады Сарај+ иди, Наһурун арвады исә Һаранын гызы Милгә+ иди. Һаран Милгә илә Искәнин атасы иди. 30 Сарај сонсуз иди,+ онун ушағы олмурду. 31 Бундан сонра Тарих оғлу Ибрамы, Һаранын оғлу, нәвәси Луту,+ Ибрамын арвады ҝәлини Сарајы ҝөтүрүб кәлданиләрин Ур шәһәриндән Кәнан+ дијарына үз тутду. Бир гәдәр сонра онлар Һаррана+ чатдылар вә орада мәскән салдылар. 32 Тарих 205 ил өмүр сүрүб Һарранда өлдү.\n^ Һәрфән: ашағы ениб.\n^ Һәрфән: јерә ениб онларын дилини гарышдыраг.\n^ Мәнасы: гарышдырма.


Q=0	C=0	SS=0	LS=0	PS=0	DC=0	LC=0	SD=0	BS=0	G0=51	G1=42	G2=16	DLID=az_RU	BODY=Nur-az.com - Фәләстинлиләрә торпаг галмајыб\nФәләстинлиләрә торпаг галмајыб\nИсраил өз тәһлүкәсизлијини горумаг бәһанәси илә фәләстинлиләрин евләрини сүрәтлә дағыдыр, онлары доғма торпагларындан чыхарыб гачгына чевирир. Фәләстин әһалисинин бөјүк әксәријјәти һазырда дүнја боју сәпәләниб вә һаггыны мүдафиә етмәк ҝүҹүндә дејил. Фәләстин торпагларында галанлар исә јәһудиләрин ҝүҹлү тәзјиги алтындадыр. Бејнәлхалг бирлик Исраилин тәҹавүзүнү мәһкум етсә дә, проблемин һәлли үчүн реал аддымлар атылмыр.\nЖурналист Надежда Кеворкованын Фәләстин проблеми һаггында мәгаләсини (ихтисарла) нәзәрдән кечирәк...\nНадежда Виталјевна Кеворкова – журналист, Руссиа Тодај-ин шәрһчиси. Москва Дөвләт Университетинин тарих факүлтәсини битириб. Ливан, Әфганыстан, Пакистан, Иран, Ирак, Түркијә, Судан, Сурија, Гәззә, Шимали Гафгаз вә АБШ-да ишләјиб. Мәшһур журналист Максим Шевченконун һәјат јолдашыдыр...\nБМТ 2014-ҹү или Фәләстинлиләрлә Һәмрәјлик Или елан едиб. Буна бахмајараг Исраил фәләстинлиләрин евләрини учурур, онлары доғма торпагларындан сыхышдырыб чыхарыр. 25 мин ев вә 160 мин фәләстинли белә бир тәһлүкә илә үзбәүздүр.\n1967-ҹи илдән бу јана 45 ил мүддәтиндә Исраил режими Гәрб Саһилиндә 27 мин ев дағыдыб. Бу евләрин јалныз 2 фаизи тәһлүкәсизлијин тәмини иддиасы илә учурулуб. Бу арада Фәләстин торпагларында 200 мин јәһудинин гејри-гануни мәскунлашмасы үчүн евләр тикилиб. Һәмин вахтда 300 мин фәләстинли евиндән чыхарылыб, евләр учурулуб.\nШәрги Јерусәлимдә хүсуси шәраит јараныб. Бу әрази там ишғал едилиб вә Фәләстин Мухтаријјатынын бу әразидә һеч бир структуру јохдур. БМТ-нин мәлуматына ҝөрә шәһәрдә фәләстинлиләрә мәхсус евләрин үчдә биринин Исраил тәрәфиндән рәсми иҹазәси (сәнәди) јохдур. Беләҹә Беләҹә 93 мин фәләстинли көчүрүлмә тәһлүкәси алтында јашајыр.\nİсраил мәһкәмәси ев тикинтисинә иҹазә илә бағлы фәләстинлиләрин мүраҹиәтләринин 94 фаизинә үмумијјәтлә мүнасибәт билдирмир. Фәләстинлиләрин Фәләстиндән чыхарылмасы Исраил режиминин дүшүнүлмүш сијасәтидир. Јахын вахт үчүн план Јерусәлимдә фәләстинлиләрин фаизини 36-дан 28-ә ендирмәкдир.\nНегев сәһрасында 150 минәдәк јарыкөчәри һәјат тәрзи јашајан фәләстинлиләр мәскунлашыб. Исраил бу инсанларын 40-80 минини Шимала көчүрәҹәјини елан едиб.\n2013-ҹү илин 11 ајы әрзиндә Исраил режими һеч бир хәбәрдарлыгсыз вә мәтбуатда ишыгландырмадан фәләстинлиләрә мәхсус 630 ев сөкүб. Бундан әлавә 526 нәфәри ушаг олмагла 1035 фәләстинли зорла көчүрүлүб.\nМәзһәкә бәһанәләрдән бири будур ки, евләр дәмир јолуна мане олур! Һансы ки һеч бир дәмир јолу мовҹуд дејил. Өтән јајдан Сәид Әбу Шәргијә аиләси илә бирликдә чадырда јашајыр. Мәһкәмә гәрар чыхарыб ки, Сәидин еви һәлә ки һеч бир лајиһәдә ҝөстәрилмәмиш дәмир јолунун чәкилмәсинә мане олур...\nОнларын евини сөкмәк үчүн ҝеҹә јары булдозерлә ҝәлибләр. Аиләјә әшјалары јығмаг үчүн вахт верилмәјиб. Онлар ҝеҹә олдуғундан демәк олар ки евдән һеч нә ҝөтүрә билмәјибләр. Булдозер еви, ағаҹлары јерлә бир едиб. Инди аилә харабалыгда јашајыр.\nШәраитә ҝөрә Сәидин бәхти ҝәтириб: аиләдән кимсә һәбс едилмәјиб, онлары тәһлүкәсизлик диварынын о бири тәрәфинә атмајыблар. Евдән ајрылмаг истәмәјән нәнәнин үстүнә итләри бурахмајыблар. Гоҹа гадынын ҝәлинлик ҹәваһираты харабалыг алтында галыб.\nБу аиләдә кимисә террорда иттиһам етмәјибләр. Бу инсанлар Исраил вәтәндашы сајылыр вә өмүр боју Исраил үчүн ишләјибләр. Аиләдә ата 1947-ҹи илдә Һајфада доғулуб. 1948-ҹи ил тәмизләмәләриндә валидејнләри Вади Арада гоһумларына сығыныб. Онлар бир дә Һајфаја гајыда билмәјиб.\nБелә бир әнәнә јараныб ки, мүһарибә, гијам, тәмизләмә заманы јурдундан гачанлар бир дә ҝери гајыда билмир. Фәләстинли аилә Ливан, Иорданија, Сурија, Гәззә, Вифлејем ја Иерихона гачыбса онлар гәдим јурдаларына доғру баха да билмәзләр. Буна ҹәһд едән фәләстинли дәрһал һәбс олунур.\nСәид 14 јашында тәһсил алмаг үчүн Јерусәлимә ҝәлиб. Гајнагчылыг өјрәниб, Һајфада лиман тикинтисиндә ишләјиб. 1970-ҹи илдә аилә гуран Сәид Фәләстин кәндләриндән бириндә торпаг алыб. О заман тикинти үчүн иҹазә алмаг лазым ҝәлмирди. Сәид ев тикиб вә һәмин евдә мәскунлашыб. Бу евдә он ушаг боја-баша чатыб.\n1980-ҹи илдән башлајараг Сәидә ганунсуз тикилијә ҝөрә ара-сыра мәһкәмә чағырышлары ҝәлиб. Буна ҝөрә бир нечә дәфә һәбс едилиб, бөјүк ҹәримәләр өдәјиб. Артыг һәмин ев јохдур...\nФәләстинлиләрин һәтта чадырлары Исраилин тәһлүкәсизлијинә мане олур. 2014-ҹү илдә Гәрб Саһилинин шималында Атиф Әбу Аруб кәндиндә 25 фәләстинли өз сығынаҹағындан мәһрум едилиб. Исраил Гәрб Саһилинин бөјүк бир һиссәсини, Иордан чајы чајы боју бүтүн торпаглары ишғал едиб. Бу әразидәки фәләстинлиләр тәдриҹән сыхышдырылыб чыхарылыр. Исраил бүтүн әрәб кәндләринин адыны дәјишиб. Олдуғумуз кичик кәндә Кирбет Ејн Карзалија ады верилиб.\n2014-ҹү ил, 8 јанварда сүбһ саат 6:30-да үч аиләнин чадыры чөкүлүб. 15 нәфәри ушаг олмагла 25 нәфәр күчәдә галыб. Бу инсанларын мал-гарасы, тојуг-ҹүҹәси бајырда галыб.\nİсраил 1972-ҹи илдә бу әразини һәрби зона елан едиб. Амма 2011-ҹи илә гәдәр бурада орду ҝөзә дәјмәјиб. 2010-ҹу илдә әһалијә әмр олунуб ки, 72 саата бу “гапалы сонаны” тәрк етсин. Узун чәкишмәләрдән сонра администрасија иҹазә вериб ки, дүшәрҝәдән 300 метрдән чох араланмамаг шәрти илә фәләстинлиләр сығынаҹагларында гала биләрләр...


Q=2	C=2	SS=0	LS=1	PS=0	DC=0	LC=0	SD=0	BS=4	G0=131	G1=99	G2=53	DLID=az_RU	BODY=Биографија: Атамы итирдим. Ата тапдым | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Бразилија жест дили Вјетнам Гренландија Данимарка Индонезија Исвеч Испанија жест дили Италија жест дили Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Перу жест дили Таити Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар ндебеле ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре тсва тсонга тумбука түрк умбунду урду фарс фин франсыз хорват чех чибемба чилуба чинјанја читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nНӘГЛ ЕТДИ ГЕРИТ ЛӨШ\nАТАМ 1899-ҹу илдә Австријанын Гратс шәһәриндә анадан олуб. Биринҹи Дүнја мүһарибәси заманы о, һәлә јенијетмә иди. Анҹаг 1939-ҹу илдә Икинҹи Дүнја мүһарибәси башлајандан бир гәдәр сонра ону алман ордусуна чағырдылар. 1943-ҹү илдә русларла дөјүшдә о гәтлә јетирилди. Атамы итирәндә ҹәми ики јашым варды, ону һеч таныја билмәдим. Ҝөрәндә ки, синиф јолдашларымдан чохунун атасы вар, даһа чох ата хиффәти чәкирдим. Бөјүјәндә исә һәмишә вар олан сәмави Атамы танымагла тәсәлли тапдым (Һаб. 1:12).\nБОЈСКАУТ ОЛДУҒУМ ИЛЛӘР\nЈедди јашымда бојскаут (һәрби-идман тәшкилатынын үзвү) олдум. Үмумдүнја «Бојскаут» тәшкилаты 1908-ҹи илдә Британија ордусунун ҝенерал-лејтенанты Роберт Стивенсон Смит Бејдн-Пауел тәрәфиндән Бөјүк Британијада тәсис едилиб. 1916-ҹы илдә исә о, азјашлы оғлан ушаглары үчүн «Каб-скаутлар» тәшкил едиб.\nОрада ән чох хошума ҝәлән һәфтәсонлары кәнд јерләриндә дүшәрҝә салмаг, чадырда ҝеҹәләмәк, форма ҝејинмәк вә барабанын мүшајиәти илә аддымламаг иди. Хүсусилә дә ахшамлар дүшәрҝәдәки ушагларла тонгалын әтрафында маһны охумаг, мешәдә ојунлар ојнамаг мәнә ләззәт едирди. Һәмчинин биз тәбиәти өјрәнирдик вә бунлар мәни Јараданын әл ишинә һејран гојурду.\nҮмумијјәтлә, бојскаутлар һәр ҝүн јахшы иш ҝөрмәјә тәшвиг олунурлар. Бу онларын шүарыдыр. Биз бир-биримизи «Һәмишә һазырам» сөзләрилә саламлајырдыг. Бу мәнә шөвг верирди. Бизим дәстәдә 100-дән чох оғлан варды, онларын тәхминән јарысы католик, јарысы протестант, бири исә буддист иди.\n1920-ҹи илдән етибарән бир неҹә илдән бир бојскаутларын бејнәлхалг тәдбири кечирилмәјә башлады. Мән онларын 1951-ҹи илин августунда Австријанын Бад-Ишле шәһәриндә кечирилән једдинҹи вә 1957-ҹи илин августунда Инҝилтәрәнин Бирминһем шәһәринин јахынлығында Суттон паркында кечирилән доггузунҹу үмумдүнја тәдбириндә иштирак етмишдим. 1957-ҹи илдәки тәдбирдә 85 өлкә вә әразидән тәхминән 33 000 бојскаут иштирак етмишди. Бу мәрасимә Инҝилтәрә шаһзадәси Елизабет дә дахил олмагла, тәхминән 750 000 нәфәр тәшриф бујурмушду. Мән бураны үмумдүнја гардашлыг һесаб едирдим. Лакин чох кечмәмиш мән даһа мөһтәшәм — руһани гардашлыгла таныш олдум.\nЈЕҺОВАНЫН ШАҺИДЛӘРИ ИЛӘ ИЛК ҜӨРҮШҮМ\nМәнә илк дәфә тәблиғ едән ширнијјат устасы Руди Чиҝерл\n1958-ҹи илин јазында Австријанын Гратс шәһәриндә јерләшән Гранд һотелдә офисиант курсуну битирмәк үзрә идим. Орада ширнијјат устасы олан иш јолдашым Рудолф Чиҝерл мәнә тәблиғ етмишди. О вахтадәк мән һәгигәт барәдә һеч нә ешитмәмишдим. Әввәлҹә о, мәнә Үч үгнум тәлиминдән сөз ачды вә деди ки, бу тәлимин Мүгәддәс Китабла һеч бир әлагәси јохдур. Мән исә Үч үгнумун һәгигәт олдуғуну сүбут етмәк вә ону сәһв чыхартмаг истәјирдим. Рудолфа бөјүк һөрмәтим варды, она ҝөрә дә ону Католик килсәсинә гајытмаға разы салмаға чалышырдым.\nРуди дејә чағырдығымыз Рудолф мәнә Мүгәддәс Китаб вермәк истәјирди. Мән исә исрар едирдим ки, бу, Католик килсәсинин нәшри олмалыдыр. Нәһајәт, мән Мүгәддәс Китабы ҝөтүрүб охумаға башладым вә чох кечмәмиш китабын арасында растыма Ҝөзәтчи Гүлләси Ҹәмијјәтинин нәшр етдији бир трактат чыхды. Бурада јазыланларла разы дејилдим, чүнки мәнә елә ҝәлирди ки, белә нәшрләр сәһв бир шеји бәзәјиб дүз кими тәгдим едирләр. Бунунла белә, Руди илә Мүгәддәс Китаб һагда сөһбәт едирдим. О, анлајыш ҝөстәриб бир дә мәнә нәшр тәклиф етмәди. Тәхминән үч ај әрзиндә чох вахт ҝеҹәјарысына кими Мүгәддәс Китаб әсасында мүзакирәләр апарырдыг.\nДоғма шәһәрим Гратсда һотелдә кечдијим тәлим баша чатандан сонра анам тәһсилими давам етдирмәјим үчүн мәни һотел идарәчилији үзрә пешә мәктәбинә дүзәлтди. Буна ҝөрә дә Алп дағларынын әтәјиндәки Бад-Һофгастин шәһәринә көчмәли олдум. Бу мәктәб Бад-Һофгастиндәки Гранд һотеллә әлагәли иди вә мән вахташыры олараг өјрәндикләрими практикада тәтбиг етмәк үчүн орада ишләјирдим.\nИКИ ХҮСУСИ ТӘЈИНАТЛЫ МҮЖДӘЧИ ИЛӘ ҜӨРҮШҮМ\n1958-ҹи илдә мәнимлә Мүгәддәс Китаб өјрәнмәсинә башлајан Илзе Унтердөрфер вә Елфриде Лөр\nРуди јени үнванымы Вјанадакы филиала ҝөндәрмишди. Филиал да үнванымы хүсуси тәјинатлы мүждәчи олан Илзе Унтердөрфер вә Елфриде Лөр адлы ики баҹыја вермишди. Бир ҝүн һотелин гәбул шөбәсиндән мәни чағырыб дедиләр ки, машында отуран ики ханым мәнимлә сөһбәт етмәк истәјир. Бу, мәнә гәрибә ҝәлди, чүнки онлары танымырдым. Амма јенә дә ҝетдим, ҝөрүм онлар кимдир. Сонралар билдим ки, сән демә, бу баҹылар Икинҹи Дүнја мүһарибәси заманы фәалијјәтимизин гадаға алтында олдуғу бир вахтда насист Алманијасында ҝизли шәкилдә әдәбијјатларымызы гәбул едиб өтүрүрдүләр. Һәтта мүһарибә башламаздан әввәл онлар ҝизли полис әмәкдашы (ҝестапо) тәрәфиндән тутулмуш вә Ликтенбург һәбс дүшәрҝәсинә ҝөндәрилмишдиләр. Мүһарибә заманы исә онлары Берлинин јахынлығында јерләшән Равенсбрүкдакы дүшәрҝәјә көчүрмүшдүләр.\nБаҹылар анам јашында олдуглары үчүн онлара һөрмәт едирдим. Бу сәбәбдән, мәнимлә мүзакирәләрә бошуна вахт итирмәләрини истәмирдим. Бир мүддәтдән сонра онлара артыг давам етмәк истәмәдијими билдирдим. Анҹаг онлардан хаһиш етдим ки, мәнә һәвари хәләфлији илә бағлы католик еһкамына аид ајәләри јазыб ҝәтирсинләр. Бу ајәләри кешишлә мүзакирә етмәк истәјирдим. Фикирләширдим ки, јалныз бундан сонра һәгигәти тапаҹағам.\nӘСИЛ МҮГӘДДӘС АТА БАРӘДӘ ӨЈРӘНИРӘМ\nҺәвари хәләфлији илә бағлы Рома католик еһкамына әсасән, һәвари Петерлә папалар арасында гопмаз хәләфлик бағы вар. (Килсә Исанын Матта 16:18, 19 ајәләриндәки сөзләрини тәһриф едир.) Католикләр иддиа едирләр ки, папа екс-катедра, јәни рәсми мөвгедән чыхыш едән папа еһкамлар барәдә сәһв етмир. Мән буна инаныр вә дүшүнүрдүм ки, католикләрин «мүгәддәс ата» адландырдыглары папа еһкамларла бағлы сәһв етмир. Вә онун һәгигәт кими бәјан етдији Үч үгнум тәлими елә һәгигәтдир. Лакин нөгсансыз олмадығы үчүн о да јаныла биләр. Амма һәр бир һалда һәвари хәләфлији еһкамы әксәр католикләр үчүн буна әсасланан тәлимләрин сәһв вә ја дүз олмасындан асылы олмајараг, ән ваҹиб тәлим һесаб едилир.\nКешишин јанына ҝедәндә о, суалларыма ҹаваб верә билмәди, әвәзиндә исә һәвари хәләфлији илә бағлы бир китаб верди. Мәсләһәт ҝөрдүјү кими, мән бу китабы апарыб евдә охудум вә даһа чох суалла үстүнә гајытдым. Суалларыма ҹаваб верә билмәдијини ҝөрән кешиш ахырда дилә ҝәлди: «Сәнинки сәндә, мәнимки мәндә... Хош ҝетдин!» О, даһа мәнимлә бу барәдә данышмаг истәмирди.\nБуна ҝөрә дә Изле вә Елфриде илә Мүгәддәс Китабы өјрәнмәјә разылашдым. Онлар мәнә әсил Мүгәддәс Ата, Јеһова Аллаһ барәдә чох шеј өјрәтдиләр (Јәһ. 17:11). Орада һәлә јығынҹаг олмадығы үчүн бу ики баҹы ҝөрүшләри һәгигәтлә марагланан бир аиләнин евиндә кечирирдиләр. Ҝөрүшләрә аз адам ҝәлирди. Вәфтиз олунмуш гардаш олмадығы үчүн бу баҹылар ҝөрүшү нөвбәләшәрәк апарырдылар. Һәрдәнбир һараданса бир гардаш ҝәләр, иҹарәјә ҝөтүрүлмүш бир јердә ачыг мәрузә сөјләјәрди.\nБеләликлә, 1958-ҹи илин октјабрында Мүгәддәс Китабы өјрәнмәјә башладым вә ҹәми үч ај сонра, 1959-ҹу илин јанварында вәфтиз олундум. Һәлә вәфтизимдән габаг мән бу баҹылардан хаһиш етмишдим ки, тәблиғ ишинин неҹә һәјата кечирилдијини ҝөрүм дејә мәни дә евдән-евә хидмәтә апарсынлар (Һәв. иш. 20:20). Елә илк әмәкдашлығымдан сонра онлардан өзүм үчүн саһә истәдим. Онлар мәни бир кәндә тәјин етдиләр. Мән ора тәк ҝедир вә евдән-евә тәблиғ едир, мараглананлара тәкрар баш чәкирдим. Евдән-евә тәблиғдә әмәкдашлыг етдијим илк гардаш бир гәдәр сонра бизә баш чәкән рајон нәзарәтчиси олмушду.\n1960-ҹы илдә һотелчилик тәһсилими битирдикдән сонра доғма шәһәримә гајытдым ки, гоһумларыма да Мүгәддәс Китаб һәгигәтләрини чатдырым. Бәзиләри арадабир марагланса да, бу ҝүнә кими онлардан һеч бири һәгигәтә ҝәлмәјиб.\nТАММҮДДӘТЛИ ХИДМӘТДӘ КЕЧӘН ӨМҮР\n1961-ҹи илдә јығынҹагда филиалдан ҝәлән мәктуб охунду, мәктубда тәблиғчиләр пионер хидмәтинә тәшвиг олунурдулар. Мән субај вә турп кими оғлан идим вә дүшүндүм ки, нијә дә пионер олмајым. Рајон нәзарәтчиси Курт Күн гардаша дедим ки, бәлкә, бир нечә ај ишләјиб өзүмә машын алым, сонра пионер хидмәтинә башлајым. Һеч билирсиниз о, мәнә нә деди? «Мәҝәр таммүддәтли хидмәтдә олмаг үчүн Исаја вә һәвариләрә машын ҝәрәк иди?» Мән сөзү ҝөјдә тутдум! Планлашдырдым ки, вахт итирмәдән пионер хидмәтинә башлајым. Амма һотелин ресторанында һәфтәдә 72 саат ишләдијим үчүн бәзи дәјишикликләр етмәли идим.\nМүдиримдән иш вахтымы 60 саата гәдәр азалтмасыны хаһиш етдим. О, сөзүмү јерә салмады, маашымы исә олдуғу кими сахлады. Чох кечмәмиш мүдиримлә бир дә данышдым, дедим ки, һәфтәдә ҹәми 48 саат ишләјә биләрәм. О, јенә разылашды вә маашымы азалтмады. Даһа сонра исә һәфтәдә 36 саат, јәни ҝүндә 6 саат олмагла 6 ҝүн ишләмәји тәклиф етдим, о, бу дәфә дә разылашды. Инанылмаз сәсләнсә дә, маашым олдуғу кими галды! Ҝөрүнүр, мүдирим мәни әлиндән бурахмаг истәмирди. Елә бу графиклә мән даими пионер хидмәтинә башладым. О вахтлар пионерин ајлыг тәблиғ нормасы 100 саат иди.\nДөрд ај сонра мән хүсуси пионер вә Каринти әјаләтинин Шпиттал-ан-дер-Драу шәһәриндәки балаҹа јығынҹаға јығынҹаг хидмәтчиси тәјин едилдим. О вахтлар хүсуси пионер нормасы аја 150 саат иди. Пионер әмәкдашым јох иди, лакин јығынҹаг хидмәтчисинин көмәкчиси тәјин олунмуш Гертруд Лобнер адлы баҹы хидмәтдә мәнә дәстәк олурду *.\nСҮРӘТЛӘ ДӘЈИШӘН ТӘЈИНАТЛАРЫМ\n1963-ҹү илдә мән рајон нәзарәтчиси кими хидмәт етмәјә башладым. Һәрдән мән ағыр јүк чантамла јығынҹагдан-јығынҹаға гатарла сәјаһәт етмәли олурдум. Әксәр гардашларын машыны олмадығы үчүн мәни дәмирјол вағзалында гаршыламаға имкан олмурду. Өзүмү ҝөстәрмәк кими чыхмасын дејә галаҹағым евә такси илә јох, пијада ҝетмәли олурдум.\n1965-ҹи илдә, һәлә субај икән, мәни Ҝилеад мәктәбинин 41-ҹи синфинә дәвәт етдиләр. Синиф јолдашларымын әксәријјәти дә субај иди. Бурахылыш ҝүнү тәзәдән вәтәним Австријада сәјјар хидмәтә тәјин едилдијими ешидәндә чох тәәҹҹүбләндим. Лакин Бирләшмиш Штатлардан ҝетмәздән өнҹә мәндән хаһиш етдиләр ки, дөрд һәфтәлик бир рајон нәзарәтчиси илә әмәкдашлыг едим. Хидмәтини севән вә бу ишдә сәриштәли олан Етони Конте гардашла әмәкдашлыг етмәк мәним үчүн чох хош иди. Биз Нју-Јорк штатынын шималында јерләшән Корнуолл әразисиндә хидмәт етдик.\nАвстријаја гајыданда тәјинат алдығым әразидә Тове Мерете адлы гәшәнҝ субај бир баҹы илә таныш олдум. О, беш јашындан һәгигәтдәдир. Гардашлар биздән неҹә таныш олдуғумузу сорушанда зарафатла дејирик: «Филиал сағ олсун!» Бир илдән сонра, 1967-ҹи илин апрелиндә евләндик вә бирликдә сәјјар хидмәтини давам етдирдик.\nНөвбәти ил дәрк етдим ки, Јеһованын лүтфү сајәсиндә Онун тәрәфиндән руһани оғуллуға ҝөтүрүлмүшәм. Беләҹә, сәмави Атамла вә Ромалылара 8:15 ајәсинә әсасән, «Атаҹан, Ата!» дејә чағыранларла хүсуси мүнасибәт гурмаға башладым.\nМерете илә бирликдә рајон вә вилајәт нәзарәтчиси кими хидмәтими 1976-ҹы илә гәдәр давам етдирдим. Гыш вахты бәзән мәнфи температурда буз кими јатаг отағында ҝеҹәләјирдик. Бир дәфә јухудан дуранда ҝөрдүк ки, јорғанымызын уҹу сојуг нәфәсимиздән гахаҹа дөнүб. Сонра гәрара ҝәлдик ки, ҝеҹә отағын температуруну нормал дәрәҹәјә чатдырмаг үчүн өзүмүзлә балаҹа електрик собасы дашыјаг. Бәзи јерләрдә исә ахшамлар чиммәк үчүн гарлы вә шахталы һавада чөлә чыхыб һамама ҝетмәли олурдуг. Галмаға шәхси мәнзилимиз олмадығы үчүн һәфтә әрзиндә хидмәт етдијимиз әразидәки евдә базар ертәси дә галырдыг. Сонра чәршәнбә ахшамы сәһәр тездән дуруб баш чәкәҹәјимиз нөвбәти јығынҹаға ҝедирдик.\nЧох хошбәхтәм ки, бу илләр әрзиндә севимли һәјат јолдашым һәмишә мәнә дајаг олуб. О, тәблиғ етмәји чох севир вә ону тәблиғә тәшвиг етмәјимә һеч вахт еһтијаҹ олмајыб. О һәмчинин достсевәр вә гајғыкеш инсандыр. О, мәним дајағымдыр.\n1976-ҹы илдә бизи Вјанадакы Австрија филиалына дәвәт етдиләр вә мән филиал комитәсинин үзвү тәјин олундум. О вахтлар Австрија филиалы Шәрги Авропа өлкәләринә нәзарәт едир, һабелә әдәбијјатларын һәмин өлкәләрә тәһлүкәсиз идхалыны тәшкил едирди. Јурген Рундел гардаш бу ишә рәһбәрлик едирди. О, тәшәббүскар инсан иди. Онунла әмәкдашлыг етмәк мәнә хош иди. Сонрадан мәнә Шәрги Авропанын 10 дилинә тәрҹүмә ишинә нәзарәт етмәји тапшырдылар. Јурген вә арвады Гертруда хүсуси пионер хидмәтини Алманијада давам етдирдиләр. 1978-ҹи илдән етибарән Австрија филиалында журналларын фотојығысы вә балаҹа чап машынында алты дилдә чап едилмәси башланылды. Әдәбијјатлар һәмчинин сифариш едән диҝәр өлкәләрә дә ҝөндәрилирди. Һал-һазырда Алманија филиалында арвады Ингридлә бирҝә хидмәт едән Ото Куглич гардаш бу иш үчүн ҹан гојуб.\nАвстрија — күчә тәблиғи дә дахил олмагла, тәблиғин мүхтәлиф нөвләриндә иштирак етдијим јер\nҺәмчинин Шәрги Авропадакы гардашлар да әдәбијјатлары өз өлкәләриндә ја мимеограф машынларындан истифадә етмәклә, ја да кадрдан сүрәтини чыхармагла чап едирдиләр. Амма јенә дә онлара хариҹдән көмәк лазым иди. Јеһова онлара дајаг иди. Биз филиалдакылар узун илләр чәтин шәраитдә вә гадағалар алтында хидмәт едән бу гардашлара һејран галмышдыг.\nРУМЫНИЈАЈА ӘЛАМӘТДАР СӘФӘР\nРәһбәрлик Шурасынын үзвү олан Теодор Јарач гардашла 1989-ҹу илдә Румынијада әмәкдашлыг етмәк мәнә нәсиб олду. Мәгсәд бир чох гардашлара тәшкилата гајытмаға көмәк етмәк иди. 1949-ҹу илин әввәлләриндә онлар мүхтәлиф сәбәбләрдән тәшкилатла әлагәләрини кәсмиш вә өз јығынҹагларыны тәшкил етмишдиләр. Лакин онлар тәблиғ едир вә вәфтиз етмәјә давам едирдиләр. Онлар да, тәшкилатымыза бағлы галан гардашлар кими, мәсиһчи битәрәфликләрини горудуглары үчүн һәбс олунурдулар. Румынијада фәалијјәтимиз һәлә дә гадаға алтында олса да, биз Памфил Албу гардашын евиндә ҝизлиҹә олараг дөрд әсас ағсаггалла вә өлкә комитәсинин нүмајәндәләри илә ҝөрүшдүк. Һәмчинин тәрҹүмәчи гисминдә өзүмүзлә Австријадан Ролф Келнени дә ҝөтүрмүшдүк.\nСөһбәтимизин икинҹи ҝеҹәсиндә Албу гардаш бу дөрд ағсаггалы јенидән бизимлә бирләшмәјә тәшвиг етди. О деди: «Әҝәр буну инди етмәсәк, бир дә әлимизә белә бир имкан дүшмәјәҹәк». Беләликлә, тәхминән 5000 нәфәр тәшкилата гајытды. Бу, Јеһованын зәфәри, Шејтанын исә мәғлубијјәти иди!\n1989-ҹу илин сонларында, Шәрги Авропа өлкәләриндә коммунизм дағылмаздан өнҹә, Рәһбәрлик Шурасы һәјат јолдашымла мәни Нју–Јоркдакы баш идарәјә дәвәт етди. Бу, бизим үчүн бөјүк сүрприз олду. Беләҹә, 1990-ҹы илин ијулундан Бруклиндәки Бет-Елдә хидмәт етмәјә башладыг. 1992-ҹи илдә Рәһбәрлик Шурасынын Хидмәт Комитәсинә көмәкчи тәјин едилдим вә 1994-ҹү илин ијулундан бәри Рәһбәрлик Шурасынын үзвү кими хидмәт едирәм.\nКЕЧМИШИ ЈАДЫМА САЛЫБ ҜӘЛӘҸӘЈӘ БАХЫРАМ\nҺәјат јолдашымла Бруклиндә (Нју-Јорк)\nҺотелдә офисиант ишләдијим илләр кечмишдә галды. Инди үмумдүнја гардашлығымыз үчүн руһани гиданын һазырланмасында вә пајланмасында иштирак едирәм (Мат. 24:45—47). Хүсуси таммүддәтли хидмәтдә олдуғум 50 илдән чох олан мүддәтә нәзәр саланда Јеһованын үмумдүнја гардашлығымызы хејир-дуаландырмасына миннәтдарлығымы вә севинҹими јалныз сөзләрлә ифадә едә билирәм. Сәмави Атамыз Јеһова вә Мүгәддәс Китаб һәгигәтләри барәдә тәлим алдығымыз бејнәлхалг конгресләрдә иштирак етмәји чох севирәм.\nДуа едирәм ки, индән белә дә милјонларла инсан Мүгәддәс Китабы арашдырыб һәгигәти гәбул етсин вә үмумдүнја мәсиһчи гардашлығымызла бирҝә Јеһоваја хидмәт етсин (1 Пет. 2:17). Һәмчинин ҝөјдән јер үзүндә баш верәҹәк дирилмәни, әләлхүсус да атамы ҝөрмәјин һәсрәтиндәјәм. Үмид едирәм ки, анамы вә диҝәр гоһумларымы Ҹәннәтдә Јеһоваја хидмәт едән ҝөрәҹәјәм.\nҜөјдән јер үзүндә баш верәҹәк дирилмәни, әләлхүсус да атамы ҝөрмәјин һәсрәтиндәјәм\n^ абз. 27 Инди јығынҹаг хидмәтчиси вә јығынҹаг хидмәтчисинин көмәкчиси ағсаггаллар шурасынын координатору вә катиб термини илә әвәз олунуб.


Q=4	C=1	SS=0	LS=2	PS=1	DC=0	LC=0	SD=0	BS=3	G0=114	G1=100	G2=46	DLID=az_RU	BODY=Башгаларына руһани ҹәһәтдән тәрәгги етмәјә көмәк един | Тәлим\nLIFE STORY Вермәк мәни хошбәхт едир\nНикаһ гурулушунун мәгсәди\nГој никаһыныз хошбәхт олсун\nГызылдан гијмәтли «ҹәваһири» ахтарын\nРуһани ҹәһәтдән тәрәгги един\nБашгаларына руһани ҹәһәтдән тәрәгги етмәјә көмәк един\nFROM OUR ARCHIVES «Јеһоваја шәрәф ҝәтирән бәһрәләр бичирәм»\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Бразилија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Исвеч Испанија жест дили Кирибати Колумбија жест дили Литва Македонија Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Самоа Соломон Адалары пиҹини Тувалу Уелс Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ачоли ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) ламба латыш лози лувале луганда лунда малагаси малај малајалам мамбве-лунгу маратһ мајја маҹар мбунда михе монгол море ндебеле ндебеле (Зимбабве) ндонга нзема окпе олу конзо оромо осетин пангасинан папјаменто (Күрасао) пиҹин (Камерун) полјак португал пәнҹаб румын рунјанкоре рус санго сапотек (Истм) свати себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили тагалог таи тамил татар таҹик тви телугу тетум (Дили) тив тигре ток-писин тсонга тумбука түрк түркмән урду урһобо фарс фин фон франсыз хорват чех чибемба чинјанја читонга читонга (Малави) чичева чуваш шона јао јапон јоруба јунан ҝүрҹү һауса һилигајнон һинд әрәб өзбәк\nҜөзәтчи гүлләси (тәлим нәшри) | август 2016\n«Сизә ҝөзәл нәсиһәт верәрәм» (МӘС. 4:2).\nНӘҒМӘ: 93, 96\nНәјә ҝөрә дәрс кечдијимиз инсанларда Аллаһын Кәламыны арашдырмаға ҝүҹлү истәк ојатмалыјыг?\nЈениләрә неҹә көмәк едә биләрик ки, ев-ев тәблиғдә растлашдыглары инсанларла вә башгалары илә чәкинмәдән сөһбәт етсинләр?\nНәјә ҝөрә гардашлары ағсаггал олмаға һазырламаг лазымдыр?\n1, 2. Нәјә ҝөрә башгаларына руһани мәгсәдләрә ҹан атмаға көмәк етмәлијик?\nПАДШАҺЛЫГ һаггындакы хош хәбәри тәблиғ етмәк Иса Мәсиһин әсас иши иди. Бунунла белә, о, башгаларыны нәзарәтчи вә мүәллим кими һазырламаг үчүн вахт ајырырды (Мәт. 10:5—7). Филип бир мүждәчи кими чох фәал олса да, сөзсүз ки, дөрд гызына мәһарәтли мүждәчи олмағы өјрәтмишди (Һәв. 21:8, 9). Бәс бу ҝүн бу ҹүр тәлим нә дәрәҹәдә ваҹибдир?\n2 Бүтүн дүнјада мүждәјә һај верән инсанларын сајы ҝүнү-ҝүндән артыр. Һәлә вәфтиз олмајан инсанлара Мүгәддәс Китабы шәхсән арашдырмағын мүһүм олдуғуну баша салмаг ҝәрәкдир. Онлара һәмчинин тәблиғ етмәји вә шаҝирд һазырламағы өјрәтмәк лазымдыр. Јығынҹагдакы гардашлары тәшвиг етмәлијик ки, јығынҹаг хидмәтчиси вә ағсаггал олмаға ҹан атсынлар. Тәҹрүбәли мәсиһиләр «ҝөзәл нәсиһәт» вермәклә јениләрә руһани ҹәһәтдән ирәли ҝетмәјә көмәк едә биләрләр (Мәс. 4:2).\nЈЕНИЛӘРӘ КӘЛАМДАН ҜҮҸ ВӘ ҺИКМӘТ АЛМАҒА КӨМӘК ЕДИН\n3, 4. а) Булусун сөзләринә әсасән, Мүгәддәс Китабы арашдырмағын хидмәтә һансы тәсири вар? б) Дәрс кечдијимиз инсанлары шәхси мүталиәјә тәшвиг етмәздән әввәл нә етмәлијик?\n3 Сизҹә, Мүгәддәс Китабы мүталиә етмәк нә дәрәҹәдә ваҹибдир? Бу суалын ҹавабыны һәвари Булусун Колосдакы мәсиһиләрә јаздығы нөвбәти сөзләрдә тапа биләрик: «Сиздән өтрү һәмишә дуа едир вә диләјирик ки, сиз Аллаһын ирадәси һаггындакы дәгиг биликлә ашыб-дашасыныз, буна там һикмәтлә вә руһун вердији дәрракә илә саһиб оласыныз. Беләҹә, Јеһованын адына лајиг јашајасыныз ки, һәр бир јахшы ишдә бәһрә ҝәтирәрәк вә ҝет-ҝедә Аллаһы јахындан таныјараг Ону там разы саласыныз» (Кол. 1:9, 10). Дәгиг билијин сајәсиндә Колосдакы мәсиһиләр Јеһованын адына лајиг јашајыб Ону там разы сала биләрдиләр. Бунун нәтиҹәсиндә онлар «һәр бир јахшы ишдә», хүсусилә дә, мүждәнин тәблиғиндә ҝөзәл бәһрә ҝәтирәҹәкдиләр. Хидмәтдә мәһарәтли олмаг истәјән мәсиһи Мүгәддәс Китабы мүнтәзәм арашдырмалыдыр. Бунун ваҹиблијини Мүгәддәс Китабы өјрәтдијимиз инсанлара да баша салмалыјыг.\n4 Анҹаг башгаларыны шәхси мүталиәјә тәшвиг етмәздән әввәл бунун нә дәрәҹәдә мүһүм олдуғуну илк нөвбәдә өзүмүз дәрк етмәлијик. Биз вахтлы-вахтында Мүгәддәс Китабы арашдырмалыјыг, бу, биздә вәрдиш олмалыдыр. Бунун сајәсиндә ев сакини Мүгәддәс Китаба зидд фикир сөјләјәндә вә ја гәлиз суал верәндә она Кәлама әсасән ҹаваб верә биләҹәјик. Иса Мәсиһин, һәвари Булусун вә диҝәрләринин хидмәтдә ҝөстәрдији гәтијјәт барәдә охујанда биздә дә ејни ҹүр гәтијјәт олаҹаг. Аллаһын Кәламындакы ҝөзәл фикирләрә вә мәсләһәтләрә һәр биримизин еһтијаҹы вар. Башгаларына шәхси мүталиәнин бизә нә гәдәр фајда ҝәтирдијини данышсаг, онларда Аллаһын Кәламыны дәриндән арашдырмаға һәвәс ојанаҹаг.\n5. Шаҝирдә шәхси мүталиәни неҹә севдирмәк олар?\n5 Сиздә суал јарана биләр: «Шаҝирдә шәхси мүталиә етмәји неҹә өјрәдә биләрәм?» Илк нөвбәдә Мүгәддәс Китаб дәрсләринә һазырлашмағы өјрәтмәк олар. Әсас дәрс вәсаитинин әлавәләр бөлмәсиндәки мәлуматы вә истинад олунан ајәләри охумағы төвсијә един. Она јығынҹаг ҝөрүшләринә һазырлашмаға, шәрһ һазырламаға көмәк един. «Ҝөзәтчи гүлләси» вә «Ојанын!» журналларыны һәр ај охумаға тәшвиг един. Әҝәр онун дилиндә «Јеһованын Шаһидләринин нәшрләри үзрә ахтарыш вәсаити» вә ја «Ҝөзәтчи Гүлләсинин ОНЛАЈН КИТАБХАНАСЫ» варса, онларын васитәсилә Мүгәддәс Китабла бағлы суаллара ҹаваб тапмағы өјрәдин. Бу мәсләһәтләрә риајәт етсәниз, чох еһтимал ки, дәрс кечдијиниз инсан тез бир заманда Аллаһын Кәламыны һәвәслә мүталиә етмәјә башлајаҹаг.\n6. а) Шаҝирдин үрәјиндә Аллаһын Кәламына мәһәббәт јаратмаг үчүн нә едә биләрсиниз? б) Шаҝирд үрәјиндә Мүгәддәс Китаба мәһәббәт јетишдирсә, һансы бәһрәни бичәҹәк?\n6 Тәбии ки, шаҝирди шәхси мүталиә илә мәшғул олмаға мәҹбур етмәмәлијик. Мүгәддәс Китабы арашдырмаг она зөвг вермәли вә Јеһованы даһа јахындан танымаға көмәк етмәлидир. Буна ҝөрә дә ҝәлин Јеһова Аллаһын тәшкилатынын тәгдим етдији аләтләрин көмәји илә шаҝирдләрдә Мүгәддәс Китабын дәринлијинә вармаға һәвәс ојадаг. Вахт кечдикҹә нөвбәти сөзләр һәгигәтә әсл марағы олан шаҝирдин дә гәлбиндән ҝәләҹәк: «Мәнимчүнсә Аллаһа јахынлашмаг хошдур. Күлли-Ихтијар Јеһоваја сығындым» (Зәб. 73:28). Чалышган вә руһани билијә дәјәр верән шаҝирдә Јеһова Өз руһу илә көмәк олаҹаг.\nЈЕНИЛӘРИ МҮЖДӘЧИ ВӘ МҮӘЛЛИМ КИМИ ЈЕТИШДИРИН\n7. Иса Мәсиһ һәвариләрини мүждәчи олмаға неҹә һазырлајырды? (Мәгаләнин әввәлиндәки шәклә бахын.)\n7 «Мәтта» китабынын 10-ҹу фәслиндә Иса Мәсиһин 12 һәварисинә тәблиғлә бағлы вердији мәсләһәтләр гәләмә алыныб. Иса онлара конкрет мәсләһәтләр вермишди . О, һәвариләрә мәһарәтлә тәблиғ етмәји баша салырды, онлар да Исаја диггәтлә гулаг асырдылар. Сонра онлар мүждәни тәблиғ етмәјә ҝетдиләр. Һәвариләр Исанын неҹә тәблиғ етдијини мүшаһидә едирдиләр, буна ҝөрә дә Аллаһын Кәламынын мәһарәтли мүәллимләри олмушдулар (Мәт. 11:1). Биз дә дәрс кечдијимиз инсана јахшы мүждәчи олмағы өјрәтмәлијик. Ҝәлин бунун ики үсулуну нәзәрдән кечирәк.\n8, 9. а) Иса Мәсиһ тәблиғ етдији инсанларла неҹә данышырды? б) Јени тәблиғчиләрин Иса кими тәблиғ етмәси үчүн нә едә биләрик?\n8 Сөһбәт етмәји өјрәдин. Иса Мәсиһ инсанларла Падшаһлыг һагда сөһбәт едирди. Мәсәлән, бир дәфә о, Сихар шәһәриндә, Јагубун гујусунун јанында бир гадынла сөһбәт етмишди. Бу сөһбәт чох мараглы вә сәмәрәли алынмышды (Јәһ. 4:5—30). О һәмчинин верҝијыған Мәтта (диҝәр ады Лави) илә дә сөһбәт етмишди. Мүждәләрдә онларын бу сөһбәти барәдә, демәк олар ки, һеч нә јазылмајыб. Бир шеј дәгиг мәлумдур ки, Мәтта Исанын дәвәтини гәбул едиб онун давамчысы олур. Сонра Иса Мәттанын евиндә верилән гонаглыгда онунла вә башгалары илә әтрафлы сөһбәт едир (Мәт. 9:9; Лука 5:27—39).\n9 Бир дәфә исә Иса Мәсиһ Натанаил адлы бир инсанла сөһбәт етмишди. Натанаил Насирәдән оланлар һагда мәнфи фикирдә олса да, Иса онунла меһрибан данышды. Сонра Натанаил дүшүнҹә тәрзини дәјишди. О, Насирәдән олан инсандан, Исадан тәлим алмаг истәди (Јәһ. 1:46—51). Биз дә јени тәблиғчиләри инсанларла сөһбәт едәндә Иса кими меһрибан вә сәрбәст олмағы өјрәтмәлијик . Онлар бу мәсләһәтләрә әмәл едиб инсанларын хош мүнасибәтини ҝөрәндә чох севинәҹәкләр.\n10—12. а) Иса Мәсиһ мүждәјә һај верән инсанларын марағыны артырмаг үчүн нә едирди? б) Јени тәблиғчиләрә Аллаһын Кәламынын мәһарәтли мүәллими олмаға неҹә көмәк едә биләрик?\n10 Инсанларын марағыны артырмағы өјрәдин. Иса Мәсиһин она тапшырылан тәблиғ ишини һәјата кечирмәк үчүн вахты мәһдуд иди. Буна бахмајараг, о, мүждәјә һај верән инсанларын марағыны артырмаг үчүн вахт ајырырды. Мәсәлән, бир дәфә о, гајыгда әјләшиб саһилдә топлашан ҹамаатын гаршысында вәз етмәјә башлады. Вәзини битирәндән сонра о, бир мөҹүзә ҝөстәрди: Бутрус тору суја атыб чохлу балыг тутду вә Иса она деди: «Индән белә адам овлајаҹагсан». Иса Мәсиһин сөзләри вә һәрәкәтләри Бутрусла јолдашларына неҹә тәсир етди? «Онлар гајыглары саһилә чыхартдылар вә һәр шеји гојуб Исанын ардынҹа ҝетдиләр» (Лука 5:1—11).\n11 Синедрионун үзвү олан Никодем адлы бир киши Мәсиһин тәблиғинә мараг ҝөстәрмишди вә ондан тәлим алмаг истәјирди. Амма ҹамаат ичиндә Иса илә сөһбәт етмәјә горхурду. Иса Никодемин һиссләрини баша дүшүрдү, буну нәзәрә алыб онун үчүн ајрыҹа вахт ајырды, онунла ҝеҹә ҝөрүшдү (Јәһ. 3:1, 2). Бу һадисә бизә нә өјрәдир? Аллаһын Оғлу инсанларын иманыны ҝүҹләндирмәк үчүн вахтыны әсирҝәмирди. Биз дә бу мәсәләјә ҹидди јанашмалыјыг, вахт ајырыб һәгигәтә мараг ҝөстәрән инсанларын јанына тәкрарән ҝетмәли вә онларла дәрс кечмәлијик.\n12 Јени тәблиғчиләрлә тәблиғә чыхсаг, онлар тәлим вермәк ишиндә даһа тәҹрүбәли олаҹаглар. Онлары өјрәтмәлијик ки, ҹүзи дә олса, мараг ҝөстәрән инсанларын јанына тәкрарән ҝәлсинләр. Инсанларла тәкрар сөһбәт етмәјә вә ја Мүгәддәс Китаб дәрси кечмәјә ҝедәндә јени тәблиғчиләри өзүмүзлә апарсаг, јахшы олар. Бу, онлара јахшы тәблиғ етмәјә вә хидмәтдән севинҹ дујмаға көмәк едәҹәк. Нәтиҹәдә онларда һәвәс јаранаҹаг ки, өз саһәләриндәки инсанларла тәкрарән сөһбәт етсинләр вә Мүгәддәс Китаб дәрси башласынлар. Онлар һәмчинин сәбирли олмағы вә евдә тапмадыглары инсанларын јанына дөнә-дөнә ҝәлмәји өјрәнәҹәкләр. (Гал. 5:22; « Тәслим олмајын» адлы чәрчивәјә бахын.)\nЈЕНИЛӘРӘ ҺӘМИМАНЛЫЛАРЫНА ХИДМӘТ ЕТМӘЈИ ӨЈРӘДИН\n13, 14. а) Башгалары уғрунда бөјүк гурбанлар верән гәдимдә јашамыш инсанларын нүмунәси сизи нәјә тәшвиг едир? б) Јени тәблиғчиләрә вә ҝәнҹләрә башгаларына мәһәббәт ҝөстәрмәји неҹә өјрәтмәк олар?\n13 Мүгәддәс Китаб бизи гардашлыг мәһәббәти ҝөстәрмәјә вә бир-биримизә хидмәт етмәјә тәшвиг едир. (1 Бутрус 1:22; Лука 22:24—27 ајәләрини охујун.) Мәсәлән, Аллаһын Оғлу инсанлар уғрунда һәр шејдән, һәтта ҹанында белә кечмишди (Мәт. 20:28). Табитә «чох хејирхаһ иди вә касыблара һәмишә әл тутурду» (Һәв. 9:36, 39). Ромада јашајан Мәрјәм адлы баҹы јығынҹагдакы баҹы-гардашлар үчүн чохлу зәһмәт чәкмишди (Ром. 16:6). Бәс баҹы-гардашлара хидмәт етмәјин нә дәрәҹәдә ваҹиб олдуғуну јениләрә неҹә баша сала биләрик?\nЈениләрә баҹы-гардашлара мәһәббәт ҝөстәрмәји өјрәдин (13 вә 14-ҹү абзаса бахын)\n14 Тәҹрүбәли мәсиһиләр хәстә вә ја јашлы баҹы-гардаша баш чәкәндә јениләри өзләри илә апарсалар јахшы олар. Әҝәр мүнасибдирсә, валидејнләр бу ҹүр һәмиманлыларымызын јанына ҝедәндә ушагларыны өзләри илә ҝөтүрә биләрләр. Ағсаггаллар јығынҹагдакы јашлы инсанлара базарлыг едәндә вә ја евләрини тәмир едәндә ҝәнҹләри вә јениләри көмәјә чағыра биләрләр. Бунун сајәсиндә һәм ҝәнҹләр, һәм дә јығынҹағын јени үзвләри јахшылыг етмәји өјрәнәҹәкләр. Бир ағсаггал уҹгар әразидә тәблиғ едәндә орадакы баҹы-гардашлара баш чәкирди. Гардашын бу һәрәкәти тез-тез онунла әмәкдашлыг едән ҹаван гардашы јығынҹағын бүтүн үзвләринә мәһәббәт ҝөстәрмәјә тәшвиг етмишди (Ром. 12:10).\n15. Нәјә ҝөрә ағсаггаллар јығынҹагдакы гардашлара ирәли ҝетмәјә көмәк етмәлидирләр?\n15 Јеһова јығынҹагда Мүгәддәс Китабы өјрәтмәји кишиләрә тапшырыб. Буна ҝөрә дә гардашлар бир натиг кими инкишаф етмәлидирләр. Јығынҹаг хидмәтчиләри мәрузә вә ја һәфтәарасы ҝөрүшүн һансыса бәндини һазырлајанда ағсаггалларын әввәлҹәдән онлара гулаг асмалары мәсләһәтдир. Онларын көмәјилә бу гардашлар Аллаһын Кәламынын мәһарәтли мүәллимләри ола биләрләр (Нәһ. 8:8) .\n16, 17. а) Булус Тимутинин ирәли ҝетмәси үчүн нә етмишди? б) Ағсаггаллар јығынҹаг хидмәтчиләрини ағсаггал олмаға неҹә һазырлаја биләрләр?\n16 Јығынҹагларда ағсаггаллара тәләбат ҝет-ҝедә артыр, буна ҝөрә дә гардашлары ағсаггал олмаға һазырламаг лазымдыр. Булусун Тимутијә јаздығы нөвбәти сөзләрдә гардашлара тәлим вермәклә бағлы үмуми ҝөстәриш вар: «Оғлум, Аллаһын Мәсиһ Иса илә вәһдәтдә оланлара вердији лүтф васитәсилә даима ҝүҹ ал, мәндән ешитдијин вә бир чохларынын шәһадәт етдији шејләри садиг адамлара әманәт ет ки, онлар да тәлим вермәк үчүн јарарлы олсунлар» (2 Тим. 2:1, 2). Тимути бу јашлы инсанла, һәвари Булусла хидмәт едәрәк тәлим алмышды. Сонралар Тимути һәвари Булусдан өјрәндикләрини тәблиғдә вә јығынҹагда тәтбиг едирди (2 Тим. 3:10—12).\n17 Булус дүшүнмүрдү ки, Тимути һәр шеји өз-өзүнә өјрәнәҹәк. О, бу ҝәнҹи өзү илә апарырды ки, ҝетдији јерләрдә ону мүшајиәт етсин (Һәв. 16:1—5). Ағсаггаллар Булусун нүмунәсини изләјәрәк, әҝәр мүнасибдирсә, јығынҹаг үзвләринә баш чәкәндә јарарлы јығынҹаг хидмәтчиләрини өзләри илә ҝөтүрә биләрләр. Бу јолла јығынҹаг хидмәтчиләри ағсаггаллардан тәлим вермәји, сәбирли олмағы, мәһәббәт ҝөстәрмәји вә јығынҹаг үзвләринин гејдинә галанда Јеһоваја ҝүвәнмәји өјрәнәҹәкләр (1 Бут. 5:2).\nТӘЛИМ ВЕРМӘК МҮТЛӘГДИР\n18. Јениләрә тәлим вермәк нәјә ҝөрә ваҹибдир?\n18 Јениләрә тәлим вермәк олдугҹа ваҹибдир, чүнки ҝүнү-ҝүндән тәшкилатда тәләбат артыр вә Јеһоваја хидмәтдә јени-јени имканлар ачылыр. Иса Мәсиһин вә һәвари Булусун тәлим вермәк үсуллары бу ҝүндә кечәрлидир. Јеһова истәјир ки, Онун хидмәтчиләри тапшырыгларыны јеринә јетирмәк үчүн јахшы тәлим алсынлар. О, бизә шәрәфли бир иш тапшырыб: биз јениләрә јығынҹагдакы ишләрини мәһарәтлә јеринә јетирмәјә көмәк етмәлијик. Сонун јахын олдуғу бу дөврдә тәблиғ саһәсиндә чохлу иш олдуғу үчүн јениләрә тәлим кечмәк һәм мүтләгдир, һәм дә тәҹили.\n19. Нәјә ҝөрә әмин ола биләрсиниз ки, башгаларыны өјрәтмәк үчүн чәкдијиниз зәһмәт бәһрә ҝәтирәҹәк?\n19 Дүздүр, јениләрә тәлим вермәк үчүн вахт вә ҝүҹ лазымдыр. Амма нараһат олмајын, Јеһова вә Онун севимли Оғлу бу ишдә бизә ҝүҹ вә һикмәт верәҹәк. Тәлим вердијимиз инсанларын зәһмәт чәкиб вар ҝүҹү илә чалышдығыны ҝөрәндә севинәҹәјик (1 Тим. 4:10). Ҝәлин өзүмүз дә бу мүгәддәс хидмәтдә руһани ҹәһәтдән тәрәгги етмәјә давам едәк.\n^  (7-ҹи абзас) Исанын һәвариләрә вердији мәсләһәтләрдән бир нечәси бунлардыр: 1) Падшаһлыг һагда тәблиғ етмәк; 2) Аллаһын вердији шејләрлә кифајәтләнмәк; 3) Ев сакинләри илә мүбаһисә етмәмәк; 4) Тәгиб олунанда Аллаһа ҝүвәнмәк; 5) Горхуја дүшмәмәк.\n^  (9-ҹу абзас) «Теократик Хидмәт Мәктәбиндә тәлим алырыг» китабынын 62—64 сәһифәләрдә тәблиғдә инсанларла сөһбәт етмәклә бағлы ҝөзәл мәсләһәтләр верилир.\n^  (15-ҹи абзас) «Теократик Хидмәт Мәктәбиндә тәлим алырыг» китабынын 52—61 сәһифәләриндә јахшы натиг олмагла бағлы мәсләһәтләр верилир.\nЈени тәблиғчиләрә өјрәтмәк лазымдыр ки, тәблиғ ишиндә тәслим олмамаг олдугҹа ваҹибдир. Мисал үчүн, Ганада бир гардаш ҹаван бир оғлана әдәбијјат вермишди. Сонра гардаш һәфтәләрлә бу оғланын јанына ҝәлир, анҹаг онунла ҝөрүшә билмир, чүнки оғлан ондан гачырды. Гардаш тәкрар-тәкрар ҝәләндән сонра, нәһајәт ки, бу оғланла ҝөрүшүр. Амма оғлан сөһбәти тез гуртармаға чалышыр. Гардаш она Мүгәддәс Китаб дәрсләринин неҹә кечирилдијини ҝөстәрмәји тәклиф едир, о да разылашыр. Бир нечә ајдан сонра о, топлантыда вәфтиз олур.\nҜӨЗӘТЧИ ГҮЛЛӘСИ (ТӘЛИМ НӘШРИ) август 2016


Q=6	C=6	SS=0	LS=0	PS=0	DC=0	LC=0	SD=0	BS=1	G0=10	G1=7	G2=5	DLID=az_RU	BODY=Nur-az.com - «Зикр әһли» кимдир?\n23 Декабр 2017\n«Зикр әһли» кимдир?\nИнсан ону марагландыран мәсәлә барәдә мүтәхәссисә мүраҹиәт етмәлидир\n«Нәһл» сурәсиндә «билмәдијинизи зикр әһлиндән сорушун» бујурдуғунда, кимә мүраҹиәт олунмасы нәзәрдә тутулур?\nİмам Әли ибн Муса әр-Риза (ә) бујурур: «Зикр әһли бизик вә биздән дә сорушмалысыныз». Имам Багир (ә): «Зикр Гуран, зикр әһли исә, Пејғәмбәрин (с) Әһли-бејтидир. Онлардан да сорушмаг лазымдыр». («Нурус-сәгәлејн», 3-ҹү ҹилд, сәһ. 55.)\nИбн Аббас ујғун ајәнин тәфсириндә дејир: «Зикр әһли Мәһәммәд, Әли, Фатимә, Һәсән вә Һүсејндир».\nЗикрин мәнасы аҝаһлыг вә хатырлама олдуғундан, бу сөзүн Гурани-кәримә аид едилмәси там мәнтигәујғундур. Гуран зикр һесаб олундуғу тәгдирдә, Пејғәмбәр (с) вә онун әһли-бејтинин (ә) зикр әһли олмасы инкаредилмәздир.\nТәәҹҹүблү дә олса, бәзиләри «зикр әһли»ни «китаб әһли» кими тәрҹүмә етмишдир. Имам Әли ибн Муса әр-Риза (ә) «зикр әһли» ифадәсини јәһуди вә мәсиһи алимләринә аид едәнләрә белә бујурур: «Сүбһанәллаһ! Мәҝәр белә бир шеј мүмкүндүрмү?! Әҝәр биз јәһуди вә мәсиһи алимләринә мүраҹиәт етсәк, онлар бизи өз мәзһәбләринә дәвәт едәрләр. Зикр әһли бизик!». («Нурус-сәгәлејн», 3-ҹү ҹилд сәһ. 57.)\nЈухарыда дејиләнләрдән ајдын олду ки, инсан ону марагландыран мәсәлә барәдә мүтәхәссисә мүраҹиәт етмәлидир. Һәр бир шәхс өз хәстәлијинин мүалиҹәси үчүн етибарлы һәким ахтардығы кими, дини мәсәләләрдә дә ән әдаләтли вә ән алим мүҹтеһидә үз тутмалыдыр.